hotchpotch/miracl-hf-unified huggingface dataset:
জাতীয় তাইওয়ান বিশ্ববিদ্যালয়
জাতীয় তাইওয়ান বিশ্ববিদ্যালয় (ম্যান্ডারিন ভাষায়: 國立臺灣大學) তাইওয়ানের, রাজধানী তাইপেতে অবস্থিত একটি সরকারি বিশ্ববিদ্যালয়। স্থানীয়ভাবে এটি “তাইদা” নামে পরিচিত। বিশ্ববিদ্যালয়টির ক্যাম্পাস ১,০৮৬,১৬৭ বর্গমিটার এলাকাজুড়ে তাইপে-এর দায়ান অঞ্চলে অবস্থিত। এছাড়া তাইওয়ানে বিশ্ববিদ্যালয়টির আরও ৬টি ক্যাম্পাস রয়েছে, যেগুলোর ক্যাম্পাসের মোট ক্ষেত্রফল ৩৪৫,৮৩০,০০০ বর্গমিটার। বর্তমানে বিশ্ববিদ্যালয়টি ১১টি কলেজ, ৫৪টি ডিপার্টমেন্ট, ৯৬ গ্রাজুয়েট ইন্সটিটিউট এবং ৪টি গবেষণা ইন্সটিটিউটের সমন্বয়ে গঠিত।
জাতীয় তাইওয়ান বিশ্ববিদ্যালয় তাইওয়ানের শীর্ষস্থানীয় বিশ্ববিদ্যালয় এবং কয়েকটি বিখ্যাত বিশ্ববিদ্যালয় জরিপ যেমন- টাইমস্‌ হায়ার এডুকেশন ২০০৯, গ্লোবাল ইউনিভার্সিটি রাঙ্কিং ২০০৯, ওয়েবোমেট্রিক্স রাঙ্কিং অফ ওয়ার্ল্ড ইউনিভার্সিটিস অনুসারে বিশ্বের সেরা ৯৫টি বিশ্ববিদ্যালয়ের মধ্যে অন্যতম।
জাতীয় তাইওয়ান বিশ্ববিদ্যালয় ১৯২৮ সালে তাইওয়ানে জাপানি ঔপনিবেশিক আমলে জাপানিদের দ্বারা প্রতিষ্ঠিত হয়। প্রতিষ্ঠাকালীন সময়ে বিশ্ববিদ্যালয়টি তাইহকু ইম্পেরিয়াল বিশ্ববিদ্যালয় নামে পরিচিত ছিল। দ্বিতীয় বিশ্বযুদ্ধের পর চীন সরকার বিশ্ববিদ্যালয়টির প্রশাসনের দায়িত্বভার নেয় এবং ১৯৪৫ সালের ১৫ নভেম্বরে এর নতুন নামকরণ করে জাতীয় তাইওয়ান বিশ্ববিদ্যালয়।
হুদাইবিয়ার সন্ধি
হুদাইবিয়ার সন্ধি (আরবি: صلح الحديبية), ষষ্ঠ হিজরীর জ্বিলকদ মাসে (মার্চের ৬২৮ খ্রীষ্টাব্দে) মদিনা শহরবাসী এবং কুরাইশ গোত্রের মধ্যে সম্পাদিত একটি ঐতিহাসিক চুক্তি। এই সন্ধিটি একটি দশ বছর শান্তি প্রতিষ্ঠিত করে এবং মুহাম্মদ (সা.) তার জীবনের বিশ্রামের জন্য তীর্থের সময় মক্কার দিকে আসতে অনুমোদন করে।
হিজরি ৬ষ্ঠ সনের জ্বিলকদ মাসে হুদাইবিয়ার অভিযান সংঘটিত হয়। এই সনে নবী করীম (সাঃ) একদা স্বপ্নে দেখেন যে, তিনি তাঁর সঙ্গী-সাথীদের নিয়ে মদীনা থেকে মক্কায় চলে গেলেন এবং সেখানে উমরা পালন করলেন। নবীর স্বপ্ন নিছক একটি স্বপ্ন নয়, বরং সেটিও একটি রকম ওহী। সুতরাং এরপর তিনি চৌদ্দশ সাহাবীসহ উমরা পালন করার জন্য মক্কা রওনা হলেন। কিন্তু জ়েদ্দা থেকে মক্কাগামী পথের পাশে হুদাইবিয়া নামক স্থানে মক্কার মুশরিকদের দ্বারা তিনি বাধাপ্রাপ্ত হন। ফলে, মক্কায় পৌছে উমরা পালন করা তাঁর পক্ষে সম্ভব হয়নি। পথিমধ্যে হুদাইবা নামক স্থানে উনি তীব্র বাধার সম্মুখীন হন। এই স্থানের সানিয়াতুল মিরারে নামক স্থানে উনার উটনী বসে যায়। অপরদিকে কুরাইশদের পক্ষ থেকে সামরিক অভিযানের হুমকি আস্তে থাকে। শেষ পর্যন্ত কুরাইশদের পক্ষ থেকে সুহায়ল ইবনে আমরকে দূত হিসাবে পাঠান হয়। সেখানে নিম্ন লিখিত সমযোতা গুলিই হুদাইবার সন্ধি হিসাবে পরিচিত হয়। নবী করীম (সাঃ) উমরার জন্য নিয়ে আসা পশুগুলো সেখানে কোরবানী করে মদীনায় ফিরে যান। অতঃপর পবিত্র কোরানে সুরা ফাতেহ তে ইহাকে প্রকাশ্য বিজয় হিসাবে অভিহিত করা হয়।
সূরা আদ-দুহা
সূরা আদ-দুহা () মুসলমানদের ধর্মীয় গ্রন্থ কুরআনের ৯৩ তম সূরা, এর আয়াতের সংখ্যা ১১টি এবং এর রূকুর সংখ্যা ১টি। আদ-দুহা সূরাটি মক্কায় অবতীর্ণ হয়েছে।
সিঙ্গাপুরের জাতীয় বিশ্ববিদ্যালয়
ন্যাশনাল ইউনিভার্সিটি অফ সিঙ্গাপুর (সংক্ষেপে: NUS; মালয় ভাষায়: "Universiti Kebangsaan Singapura"; চীনা ভাষায়: 新加坡国立大学; তামিল ভাষায়: சிங்கப்பூர் தேசியப் பல்கலைக்கழகம்) সিঙ্গাপুরের প্রাচীনতম এবং সর্ববৃহৎ বিশ্ববিদ্যালয়। এটি ১৯০৫ সালে প্রতিষ্ঠিত হয়। বিশ্ববিদ্যালয়টির মূল ক্যাম্পাস দক্ষিণ-পশ্চিম সিঙ্গাপুরের কেন্ট রিজ এলাকায় অবস্থিত। প্রায় ১.৫ বর্গ কিলোমিটার (০.৬ বর্গ মাইল) এলাকাজুড়ে বিশ্ববিদ্যালয়ের ক্যাম্পাস অবস্থিত। বিশ্ববিদ্যালয়টির আইন অনুষদ বুকিত টিমা ক্যাম্পাসে এবং স্নাতক পর্যায়ে চিকিৎসা বিজ্ঞান অনুষদ আউট্রাম ক্যাম্পাসে অবস্থিত।
ন্যাশনাল ইউনিভার্সিটি অফ সিঙ্গাপুর এশিয়া মহাদেশের চতুর্থ সেরা বিশ্ববিদ্যালয়, টাইমস্‌ হায়ার এডুকেশন র‌্যাঙ্কিং অনুসারে বিশ্বের ৩০তম সেরা বিশ্ববিদ্যালয়। ২০০৯ সালের ফাইনানশিয়াল টাইমস্‌ বিসনেস স্কুল র‌্যাঙ্কিং অনুযায়ী ন্যাশনাল ইউনিভার্সিটি অফ সিঙ্গাপুরের ফুল টাইম এম.বি.এ এবং ই.এম.বি.এ ডিগ্রী এর অবস্থান বিশ্বব্যাপী যথাক্রমে ৩৫তম ও ১১তম।
সূরা আল-আদিয়াত
সূরা আল-আদিয়াত () মুসলমানদের ধর্মীয় গ্রন্থ কুরআনের ১০০ তম সূরা, এর আয়াতের সংখ্যা ১১টি, এর রূকুর সংখ্যা ১টি এবং ৩০ পারা। আ'দিয়াত সূরাটি মক্কায় অবতীর্ণ হয়েছে।
শিশু দিবস
শিশু দিবস পৃথিবীর বিভিন্ন দেশে বিভিন্ন সময় পালিত হয়ে থাকে, বিশ্বব্যাপী শিশুদের সম্মান করতে। শিশু দিবসটি প্রথমবার তুরস্কে পালিত হয়েছিল সাল ১৯২০র ২৩এপ্রিল তারিখে। বিশ্ব শিশু দিবস নভেম্বর ২০শে উদযাপন করা হয়, এবং আন্তর্জাতিক শিশু দিবস জুন ১ তারিখে উদযাপন করা হয়। তবে বিভিন্ন দেশে নিজেস্ব নির্দিষ্ট দিন আছে শিশু দিবসটিকে উদযাপন করার।
১৯৯৬ সালে জাতির জনক বঙ্গবন্ধু শেখ মুজিবুর রহমানের জন্মদিনটিকে শিশু দিবস হিসেবে পালনের সিদ্ধান্ত নেওয়া হয়। অক্টোবর মাসের প্রথম সোমবার বিশ্ব শিশু দিবস পালন করা হয় বাংলাদেশে ।
নানইয়াং টেকনোলজিক্যাল ইউনিভার্সিটি
নানইয়াং টেকনোলজিক্যাল ইউনিভার্সিটি (সংক্ষেপে: NTU) সিঙ্গাপুরের একটি গবেষণাধর্মী বিশ্ববিদ্যালয়। বিশ্ববিদ্যালয়টির মূল ২০০ একরের ক্যাম্পাস, যা ইউনান গার্ডেন ক্যাম্পাস নামে পরিচিত, দেশটির দক্ষিণ-পশ্চিম অঞ্চলে অবস্থিত। এই ক্যাম্পাস সিঙ্গাপুরের সর্ববৃহৎ বিশ্ববিদ্যালয়-আবাসিক ব্যবস্থা ধারণ করে। নানইয়াং টেকনোলজিক্যাল ইউনিভার্সিটর ক্যাম্পাস স্নাতক শ্রেণীর শিক্ষার্থীদের জন্য ১৬টি আবাসিক হল এবং স্নাতকত্তোর শ্রেণীর শিক্ষার্থীদের জন্য ১টি আবাসিক হলের সমন্বয়ে গঠিত। টাইমস্‌ হায়ার এডুকেশন ওয়ার্ল্ড ইউনিভার্সিটি র‌্যাঙ্কিং ২০০৯ অনুযায়ী বিশ্ববিদ্যালয়টির অবস্থান ৭৩তম। এই বিশ্ববিদ্যালয় প্রথমবারের মত ২০১০ ইয়ুথ অলিম্পিক গেমস্‌ এর অলিম্পিক ভিলেজ হবে। বিশ্ববিদ্যালয়টি গ্লোবাল এ্যালায়েন্স অফ টেকনোলজিক্যাল ইউনিভার্সিটিস এর প্রতিষ্ঠাকালীন সদস্য।
নানইয়াং টেকনোলজিক্যাল ইউনিভার্সিটিতে ৪টি কল্রেজ এবং এসব কলেজের অধীনে ১২টি স্কুল রয়েছে। কলেজ অফ ইঞ্জিনিয়ারিং-এর ৬টী স্কুল রয়েছে, যা মূলত প্রযুক্তিগত প্রবর্তন বিষয়ে গবেষণা করে। এই কলেজটি প্রোকৌশল প্রকাশনায় বিশ্বে চতুর্থ তম। কলেজ অফ হিম্যানিটিস, আর্টস্‌ এন্ড সোশাল সায়েন্স এর হিম্যানিটিস এন্ড সোশাল সায়েন্স স্কুল সিঙ্গাপুরের প্রথম প্রফেশনাল আর্ট স্কুল। এই কলেজের অধীনে অপর স্কুলটি হল উই কিম উই স্কুল অফ কমিউনিকেশন এন্ড ইনফরমেশন। এই স্কুলটি সিঙ্গাপুরের সাবেক প্রেসিডেন্ট উই কিম উই-এর নামে নামকরণ করা হয়েছে, যিনি পেশায় একজন সাংবাদিক ও কূটনীতিক ছিলেন।
অ্যাডিডাস জাবুলানি
অ্যাডিডাস জাবুলানি ২০১০ ফিফা বিশ্বকাপের অফিশিয়াল বল। ২০০৯ এর ৪ ডিসেম্বরে বলটি আনুষ্ঠানিকভাবে উদ্বোধন করা হয় দক্ষিণ আফ্রিকার কেপ টাউনে। জুলু ভাষায় "জাবুলানি" শব্দের অর্থ “উল্লাস করা”। বলটির নকশা ইংল্যান্ডের লাফবোরো ইউনিভার্সিটিতে প্রস্তুত করা হয়েছে। তাছাড়া এই বলটি সংযুক্ত আরব আমিরাতে অনুষ্ঠিত ২০০৯ ফিফা ক্লাব ওয়ার্ল্ড কাপেও ব্যবহৃত হয়েছে। অ্যাডিডাস জাবুলানির একটি বিশেষ সংস্করণ (জাবুলানি অ্যাঙ্গোলা) ২০১০ আফ্রিকান কাপ অফ নেশনস্‌-এও ব্যবহৃত হয়েছিল।
প্যারা শুমচা
প্যারা শুমচা (বৈজ্ঞানিক নাম: ) হচ্ছে পিটিডি () পরিবারভুক্ত একটি পাখির প্রজাতি। এটি বাংলাদেশ, ইন্দোনেশিয়া, মালয়েশিয়া, মিয়ানমার, ভারত, সিঙ্গাপুর ও থাইল্যান্ডে পাওয়া যায়। এর প্রাকৃতিক বাসস্থান উপক্রান্তীয় বা ক্রান্তীয় ম্যানগ্রোভ বনে।
শিকারি বিড়াল ও সরীসৃপরে নাগাল থেকে ডিম ও ছানাকে রক্ষার জন্য প্যারা শুমচা কাঁটাঘেরা হেঁতালের মাথা অথবা উঁচু ধুন্দল-শাখার শেষ প্রান্তে বাসা বাঁধে। পৃথিবীর অন্যত্র, অপেক্ষাকৃত নিরাপদ বনে প্যারা শুমচা মাঝে মাঝে মাটিতে বাসা বাঁধে, কিন্তু সুন্দরবনে কখনো নয়।
প্যারা শুমচা উজ্জ্বল লাল, নীল, সবুজ আর খয়েরি পালকবিশিষ্ট হয়। নানা রঙে রঙিন বলেই শুমচার আরেক নাম নওরং। তেলেগু ভাষায় শুমচার নাম ‘পিটা’, যার অর্থ ‘আদুরে’। এখন পিটা নামেই সে সারা বিশ্বে পরিচিত, কারণ এটাই এর ইংরেজি এবং বৈজ্ঞানিক নাম। শুমচা পরিবারে পৃথিবীতে ৩১ এবং বাংলাদেশে পাঁচ জাতের পাখি আছে। তিন জাতের শুমচা এ দেশের পরিযায়ী পাখি; বর্ষায় এখানে বাসা বেঁধে ডিম পাড়ে কিন্তু শুকনো মৌসুমে সবাই দেশত্যাগ করে দক্ষিণে উড়ে যায়। মাত্র দুই জাতের শুমচা এ দেশে স্থায়ী বসবাস করে, আমাদের পাহাড়ি-বনের নীলঘাড় শুমচা ও সুন্দরবনের প্যারা শুমচা।
বাংলাদেশ থেকে দক্ষিণ-পুবে সুমাত্রা পর্যন্ত মাত্র চার হাজার কিলোমিটার লম্বা এক চিলতে উপকূলীয় প্যারাবনেই পৃথিবীর সব প্যারা শুমচার বাস এবং সুন্দরবনই এর বৃহত্তম আবাস। পাখিটি বিশ্বে ‘প্রায়-বিপদগ্রস্ত’ আখ্যায়িত হয়েছে এবং এর সীমিত বাসভূমির কোনো ক্ষতি হলে অচিরে বিপন্ন হয়ে পড়ার আশঙ্কা রয়েছে।
সুন্দরবনের বাঘের মতোই প্যারা শুমচারা ‘টেরিটোরিয়াল’ বা এলাকাকাতর প্রাণী। নিয়মিত টহল দিয়ে, হাঁকডাক করে প্রত্যেকে নিজের বিচরণভূমি দখলে রাখে। ভাটার পানি সরে গেলে যে যার নিজের জমিতে নেমে কাঁকড়া ও পোকামাকড় শিকার করে। সুন্দরবনে এমন শত শত শুমচা-টেরিটোরি আছে, প্রতিটিতে এক জোড়া পাখির বাস। জমি নিয়ে বিবাদ হলে ছেলেরা ডাকাডাকির দীর্ঘ প্রতিযোগিতায় নামে। ডাকের ডুয়েলে মীমাংসা না হলে ডানার নীল পালক দেখিয়ে এরা যুদ্ধ ঘোষণা করে এবং ধাওয়া-পাল্টাধাওয়ার মাধ্যমে লড়াইয়ের হারজিত নির্ধারিত হয়।
সুন্দরবনে এর সংখ্যা কত তা কারও জানা নেই; তবে বৈশ্বিক প্রায়-বিপন্ন এ পাখির সবচেয়ে বড় অংশ এখানেই রয়েছে বলে অনেকেই অনুমান করে।
ঘানা জাতীয় ফুটবল দল
ঘানা জাতীয় ফুটবল দল হচ্ছে আন্তর্জাতিক ফুটবলে ঘানার প্রতিনিধি। দলটি ডাকনাম "ব্ল্যাক স্টারস" বা ‘কালো তারা’ নামেও পরিচিত। দলটির নিয়ন্ত্রক সংস্থা ঘানা ফুটবল অ্যাসোসিয়েশন। ১৯৫৭ সালে গ্রেট ব্রিটেনের কাছ থেকে স্বাধীনতা লাভের পূর্বে দেশটি গোল্ড কোস্ট নামে খেলায় অংশ নিতো।
২০০৬ সালের ফিফা বিশ্বকাপের আগে দলটি কোনো বিশ্বকাপে খেলার যোগ্যতা অর্জন করেনি, কিন্তু দলটি পাঁচবার গ্রীষ্মকালীন অলিম্পিকের মূল পর্বে অংশ নিয়েছে। সেখানেও জাতীয় দলগুলোর মাঝে প্রতিযোগিতা করেই দলটি অংশগ্রহণের যোগ্যতা লাভ করেছে। দলটি চারবার আফ্রিকান নেশন্স কাপ জয় করেছে। (১৯৬৩, ১৯৬৫, ১৯৭৮, ও ১৯৮২)। এই প্রতিযোগীতার আসরে ঘানাই দ্বিতীয় সফলতম দল। আফ্রিকান নেশন্স কাপের সর্বাধিক শিরোপাধারী দলটি হচ্ছে মিশর। ঘানা জাতীয় দলের অলিম্পিক দল ১৯৯২ সালের গ্রীষ্মকালীন অলিম্পিকে পদক ব্রোঞ্জ পদক জয় করে। এটি কোনো আফ্রিকান দলের সর্বপ্রথম অলিম্পিকে কোনো পদক জয়ের ঘটনা।
২০০৫ সালে কোনো ম্যাচে না হারায়, ঘানা ফিফা কর্তৃক ঐ বছরের সবচেয়ে উন্নতি করা ফুটবল দলের স্বীকৃতি পায়। দলটি ২০০৬ সালের বিশ্বকাপের অংশ নেয়, এবং ২০১০ সালে দক্ষিণ আফ্রিকায় অনুষ্ঠিত ফিফা বিশ্বকাপেও তাঁরা খেলার যোগ্যতা অর্জন করেছে।
মেক্সিকো জাতীয় ফুটবল দল
মেক্সিকো জাতীয় ফুটবল দল হচ্ছে আন্তর্জাতিক ফুটবলে মেক্সিকোর প্রতিনিধি। মেক্সিকো ফুটবল ফেডারেশন হচ্ছে এই দলটির নিয়ন্ত্রক সংস্থা। সংস্থাটি মেক্সিকোর জাতীয় প্রমীলা ফুটবল দলও নিয়ন্ত্রণ করে। বর্তমানে ফিফা র‌্যাংকিংয়ে দলটির অবস্থান ১৭তম। এছাড়া বিশ্ব ফুটবল এলো রেটিংয়ে দলটির অবস্থান ৮ম। এগুলো মেক্সিকোকে উত্তর আমেরিকার অন্যতম ফুটবল পরাশক্তি হিসেবে আবির্ভূত করেছে।
মেক্সিকো এখন পর্যন্ত তেরো বার ফিফা বিশ্বকাপে খেলার যোগ্যতা অর্জন করেছে। সেই সাথে ১৯৯৪ ফিফা বিশ্বকাপ থেকে তাঁরা টানা বিশ্বকাপে অংশ নিয়ে আসছে। বিশ্বকাপে এখন পর্যন্ত মেক্সিকোর সবচেয়ে বড় সাফল্য দুইবার (১৯৭০, ১৯৮৬) কোয়ার্টার ফাইনালে উত্তীর্ণ হওয়া। ১৯৭০ ও ১৯৮৬ সালের এই দুইটি বিশ্বকাপ-ই মেক্সিকোতে অনুষ্ঠিত হয়েছিলো। এছাড়া মেক্সিকোর একবার ফিফা কনফেডারেশন্স কাপ, পাঁচবার কনক্যাকাফ গোল্ড কাপ, তিনবার কনক্যাকাফ চ্যাম্পিয়নশিপ, একবার নর্থ আমেরিকান নেশন্স কাপ, ও দুইবার এনএএফসি চ্যাম্পিয়নশিপ জয় করেছে। যদিও মেক্সিকো কনক্যাকাফ কনফেডারেশনের আওতাভুক্ত, কিন্তু ১৯৯৩ সাল থেকে তারা কনমেবল কনফেডারেশনের প্রতিযোগিতা কোপা আমেরিকাতে অংশ নিয়ে আসছে। কোপা আমেরিকাতে তারা দুইবার রানার্স-আপ ও একবার তৃতীয় স্থান অধিকার করেছে।
খেলার তারিখ: ১৬ জুন, ২০১৩
প্রতিপক্ষ: ইতালি 
প্রতিযোগিতা: ২০১৩ ফিফা কনফেডারেশন্স কাপ
খেলা ও গোল সংখ্যা ২৬ মার্চ, ২০১৩ পর্যন্ত সঠিক
নিম্নবর্ণিত ২৩ জন খেলোয়াড়কে ৩১ মে, ২০১৩ তারিখে নাইজেরিয়ার বিরুদ্ধে প্রীতি খেলার জন্য মনোনীত করা হয়। ২০১৪ সালের ফিফা বিশ্বকাপের যোগ্যতা নির্ধারণী খেলায় জামাইকা, পানামা ও কোস্টারিকার বিরুদ্ধে যথাক্রমে ৪, ৭ এবং ১১ জুন তারিখের জন্য নির্বাচিত করা হয়। প্রধান কোচ জোস ম্যানুয়েল ডি লা তোরে ২০ মে, ২০১৩ তারিখে ২৩-সদস্যবিশিষ্ট দলের নাম ঘোষণা করেন।
২০০২ ফিফা বিশ্বকাপ ফাইনাল
২০০২ ফিফা বিশ্বকাপ ফাইনাল হচ্ছে ২০০২ সালে অনুষ্ঠিত ফিফা বিশ্বকাপের সর্বশেষ ও শিরোপা নির্ধারণী খেলা। এটি ছিলো ফিফা বিশ্বকাপের ১৭তম আসরের ফাইনাল। এই খেলায় অংশগ্রহণ করেছিলো জার্মানি ও ব্রাজিল। খেলাটি অনুষ্ঠিত হয় জাপানের ইয়োকোহামার নিসান স্টেডিয়ামে। খেলায় ব্রাজিল ২-০ গোলে জয়লাভ করার মাধ্যমে তাদের ৫ম বিশ্বকাপ শিরোপা জয় করে। খেলাটিতে দুইটি গোলই করেন ব্রাজিলের আক্রমণভাগের খেলোয়াড় রোনালদো। তিনি ছিলেন ঐ বিশ্বকাপের সর্বাধিক গোলদাতা। দুইটি গোলই হয় খেলায় দ্বিতীয়ার্ধে। এই ম্যাচের মাধ্যমেই ব্রাজিল ও জার্মানি প্রথমবারের মতো বিশ্বকাপে পরস্পরের মুখোমুখি হয়।
বেসিক আলী (কার্টুন চরিত্র)
বেসিক আলী হলো কার্টুনিস্ট শাহরিয়ার খানের রচনা ও অঙ্কনে বাংলা ভাষায় প্রকাশিত একটি কার্টুন স্ট্রিপ। কার্টুনটি ২০০৬ খ্রিষ্টাব্দের নভেম্বর মাস থেকে দৈনিক প্রথম আলোর উপসম্পাদকীয় পাতায় নিয়মিত প্রকাশিত হয়ে আসছে। প্রতিদিনের এই স্ট্রিপ কার্টুনের মূল বিষয় হচ্ছে পরিবার, বন্ধুত্ব এবং অফিস ঘিরে মজার মজার সব ঘটনা।
কার্টুনটির কাহিনী আলী পরিবারকে কেন্দ্র করে। বেসিক আলী হলো আলী পরিবারের বড় ছেলে। তার বাবা বিশিষ্ট ঋণখেলাপী ব্যবসায়ী,আলী গ্রুপ অফ ইন্ডাস্ট্রিজ এর মালিক তালিব আলী, মা গৃহিণী মলি আলী। বেসিকের ছোট বোন নেচার আলী মেডিকেল কলেজের ছাত্রী, আর ছোট ভাই ম্যাজিক হলো স্কুলের ছাত্র।
পরিবারের বাইরে বেসিকের ঘনিষ্ঠ বন্ধু আত্মভোলা হিল্লোল আর বেসিকের প্রেয়সী অফিস সহকর্মী রিয়া হক প্রভৃতি চরিত্রও বারবার ঘুরেফিরে আসে।বেসিক আলীর চাহিদা সাধারণ পাঠকের মধ্যে উপলব্ধি করে ২০০৯ খ্রিষ্টাব্দের ফেব্রুয়ারিতে পাঞ্জেরী পাবলিকেশন্স লিমিটেড "বেসিক আলী" নামে বেসিক আলী কার্টুনের এক বছরের একটি সংকলন প্রকাশ করে। তারই পরের বছর উক্ত প্রকাশনী "বেসিক আলী ২" নামে আরেকটি সংকলন প্রকাশ করে। বই দুটো বিপুল পাঠকের মনোরঞ্জন করে। বই দুটোই বাংলাদেশ ছাড়াও ভারত এবং যুক্তরাজ্যে পরিবেশিত হয়।এর পর ধারাবাহিকভাবে প্রতি বছর বেসিক আলী প্রকাশিত হয়ে আসছে।
এছাড়াও ২০১৭ সাল থেকে ইউটিউবে বেসিক আলীর ওয়েব সিরিজও চলছে।যেখানে বেসিক চরিত্রে তৌসিফ মাহবুব,রিয়া চরিত্রে নীলাঞ্জনা নীলা,মলি চরিত্রে বিজরী বরকতুল্লাহ সহ আরো অনেকেই অভিনয় করছেন।
ফ্রান্স জাতীয় ফুটবল দল
ফ্রান্স জাতীয় ফুটবল দল আন্তর্জাতিক ফুটবলে ফ্রান্সের প্রতিনিধিত্ব করে। দলটির নিয়ন্ত্রক সংস্থা হচ্ছে ফরাসি ফুটবল ফেডারেশন। উয়েফার সদস্য হিসেবে ফ্রান্স বিভিন্ন ফুটবল প্রতিযোগিতায় অংশ নেয়।
১৯৩০ সালে ফ্রান্স প্রথমবারের মতো বিশ্বকাপে অংশ নেয়। সর্বপ্রথম অনুষ্ঠিত এই বিশ্বকাপে ফ্রান্স ছিলো অংশ নেওয়া চারটি ইউরোপীয় দলের একটি। ১৯৯৮ সালে দলটি প্রথমবারের মতো বিশ্বকাপ শিরোপা জয় করে। সেবারের বিশ্বকাপের আয়োজক দেশও ছিলো ফ্রান্স। ফাইনালে তারা ব্রাজিলকে ৩-০ গোলে পরাজিত করে। ফ্রান্স ও ইংল্যান্ড হচ্ছে ইউরোপে একবার করে বিশ্বকাপ শিরোপা জয় করা দল। এছাড়া ফ্রান্স দুইবার উয়েফা ইউরোপীয়ান ফুটবল চ্যাম্পিয়নশিপ জয় করেছেন। প্রথমটি ছিলো ১৯৮৪ সালে। সেবার ব্যলন ডি’অর জেতা ফরাসি ফুটবলার মিশেল প্লাতিনি ফ্রান্সের এই জয়ে ভূমিকা রাখেন। আর এর পরেরটি ফ্রান্স জেতে তিনবার ফিফা বর্ষসেরা ফুটবলার নির্বাচিত হওয়া জিনেদিন জিদানের নৈপুণ্যে। পরবর্তীতে ফ্রান্স ফিফা কনফেডারেশন্স কাপও জয়লাভ করে। এর ফলে ফ্রান্স দ্বিতীয় দল হিসেবে ফিফা আয়োজিত তিনটি সর্বোচ্চ গুরুত্বপূর্ণ ও মর্যাদাপূর্ণ ফুটবল প্রতিযোগীতার শিরোপা অর্জনকারী দল হিসেবে আবির্ভূত হয়। এই তিনটি প্রতিযোগিতা হচ্ছে ফিফা বিশ্বকাপ, ফিফা কনফেডারেশন্স কাপ, ও গ্রীষ্মকালীন অলিম্পিক ফুটবল। ফ্রান্স ছাড়া আরে যে দলটি এই তিনটি শিরোপা জয় করার গৌরব অর্জন করেছে, সেটি হচ্ছে আর্জেন্টিনা।
বর্তমানে ফ্রান্সের সাথে ইতালির একটি প্রতিদ্বন্দীতাপূর্ণ সম্পর্ক বজায় রয়েছে। ১৯১০ সালে এই দুই দল প্রথম মুখোমুখি হয়। পরবর্তীতে এই প্রতিদ্বন্দীতা অনেকটা ধামাচাপা পড়ে গেলেও ২০০৬ সালের ফিফা বিশ্বকাপের ফাইনালে জিদান ও ইতালীয় ফুটবলার মার্কো মাতেরাজ্জির মধ্যকার বিরোধ ও অপ্রীতিকর ঘটনা, এবং ফলশ্রুতিতে লাল কার্ড পেয়ে জিদানের মাঠ ত্যাগের মাধ্যমে এই প্রতিদ্বন্দীতা আবার তীব্র রূপ নেয়। ২০১৮ সালের ১৫ অাগষ্ঠ বিশ্বকাপ ফাইনালে ক্রোয়েশিয়াকে ৪-২ গোলের ব্যবধানে হারিয়ে বিশ্বকাপ ট্রোফি হাতে নেয় ফ্রান্স।
উরুগুয়ে জাতীয় ফুটবল দল
উরুগুয়ে জাতীয় ফুটবল দল হচ্ছে আন্তর্জাতিক ফুটবলে দক্ষিণ আমেরিকার দেশ উরুগুয়ের প্রতিনিধি। এখন পর্যন্ত দলটি দুইবার ফিফা বিশ্বকাপ জয় করেছে। বিশ্বকাপের ইতিহাসের প্রথম শিরোপাটি উরুগুয়ের দখলে। ১৯৩০ সালে অনুষ্ঠিত বিশ্বকাপের এই ফাইনালে উরুগুয়ে আর্জেন্টিনাকে ৪-২ গোলে পরাজিত করে। দলটি তাদের দ্বিতীয় বিশ্বকাপ শিরোপা জয় করে ১৯৩০ সালে। সেবার তারা স্বাগতিক ব্রাজিলকে ফাইনালে ২-১ গোলে পরাজিত করে। এছাড়া গ্রীষ্মকালীন অলিম্পিকেও উরুগুয়ে সফল একটি দল। তারা দুইবার (১৯২৪ ও ১৯২৮) গ্রীষ্মকালীন অলিম্পিক ফুটবলে স্বর্ণপদক জয় করে। ফিফা বিশ্বকাপ শুরু হওয়ার আগেই তারা এ দুটি স্বর্ণপদক জয় করে। উরুগুয়ে ফুটবল ইতিহাসের অন্যতম সফল একটি দল। এখন পর্যন্ত দলটি ১৮টি প্রাতিষ্ঠানিকভাবে উঁচু মর্যাদা বিশিষ্ট টাইটেল অর্জন করেছে। এর মধ্যে আছে ২ বার ফিফা বিশ্বকাপ, ২ বার অলিম্পিক গেমস, ও ১৪টি কোপা আমেরিকা শিরোপা।
নেদারল্যান্ডস জাতীয় ফুটবল দল
নেদারল্যান্ডস জাতীয় ফুটবল দল হচ্ছে আন্তর্জাতিক ফুটবলে নেদারল্যান্ডসের প্রতিনিধি। এটি নিয়ন্ত্রণ করে রয়্যাল নেদার‌ল্যান্ডস ফুটবল অ্যাসোসিয়েশন। ()। দলটি ১৯৮৮ সালে উয়েফা ইউরো ফুটবল চ্যাম্পিয়নশিপ জয়লাভ করেছে। বিশ্বকাপে তাদের সবচেয়ে বড় সাফল্য ১৯৭৪ ও ১৯৭৮ সালে দ্বিতীয় স্থান অধিকার। কিন্তু দুইবারই তারা স্বাগতিক দেশ যথাক্রমে পশ্চিম জার্মানি ও আর্জেন্টিনার কাছে পরাজিত হয়। ১৯৭০-এর দশকে দলটি তাদের সাফল্যের শীর্ষে অবস্থান করছিলো। সেসময় টোটাল ফুটবল খেলা দলটি সুন্দর পাসিংয়ের জন্য ডাকনাম হয় "ক্লকওয়ার্ক অরেঞ্জ" ()। ফিফা র‌্যাংকিংয়ে দলটির বর্তমান অবস্থান চতুর্থ, এবং বিশ্ব এলো রেটিংয়ে এই অবস্থান তৃতীয়।
নেদারল্যান্ডস তাদের প্রথম আন্তর্জাতিক ফুটবল খেলাটি খেলে ৩০ এপ্রিল, ১৯০৫ সালে। বেলজিয়ামের মাটিতে বেলজিয়াম জাতীয় ফুটবল দলের বিরুদ্ধে এই খেলায় নেদারল্যান্ডস ৪-১ গোলে জয়লাভ করে। সেসময় নেদারল্যান্ডস স্কোয়াড ঠিক করে ডাচ ফুটবল অ্যাসোসিয়েশনের পাঁচ সদস্য বিশিষ্ট একটি কমিশন। প্রথম ৯০ মিনিটের খেলা হবার পর দুই দলের গোল সংখ্যা ছিরো ১-১, কিন্তু যেহেতু এটি ছিলো একটি টুর্নামেন্ট, তাই ট্রফি প্রদানের জন্য বিজয়ী দল ঠিক করার প্রয়োজন ছিলো। খেলাটি পরবর্তীতে অতিরিক্ত সময়ে গড়ায়, এবং এ সময়ে নেদারল্যান্ডের এডি ডে নেভ তিনটি গোল করেন, ও সর্বশেষ স্কোর দাঁড়ায় ১-৪।
১৯৩৪ সালে নেদারল্যান্ডস সর্বপ্রথম ফিফা বিশ্বকাপে খেলার সুযোগ পায়। ১৯৩৮ সালের বিশ্বকাপের পর দলটি পুরোদমে আন্তর্জাতিক ফুটবলের জগতে প্রবেশ করে।
কোত দিভোয়ার জাতীয় ফুটবল দল
কোত দিভোয়ার জাতীয় ফুটবল দল, যা আইভরি কোস্ট জাতীয় ফুটবল দল নামেও পরিচিত। দলটির ডাক নাম হচ্ছে (ফরাসি ভাষায়) বা বাংলায় "হাতি"। এটি আন্তর্জাতিক ফুটবলে আফ্রিকার দেশ কোত দিভোয়ারের (সাবেক আইভরি কোস্ট) প্রতিনিধিত্ব করে। দলটির নিয়ন্ত্রক সংস্থা হচ্ছে ফেদেরাশন আইভরিন দে ফুতবর বা আইভরি ফুটবল ফেডারেশন। ২০০৫ সাল পর্যন্ত দলটির সবচেয়ে বড় সাফল্য ছিলো ঘানার বিপরীতে ১৯৯২ সালে আফ্রিকান কাপ অফ নেশন্সের শিরোপা জয় করা। সেনেগালের রাজধানী ডাকারে অনুষ্ঠিত এই ফাইনালে কোত দিভোয়ার ঘানাকে ট্রাইবেকারে পরাজিত করে।
দলটি ২০০৬ সালের ফিফা বিশ্বকাপে খেলার যোগ্যতা অর্জন করেছিলো। প্রথম পর্বে তাদের তিনটি খেলায় তারা আর্জেন্টিনা ও নেদারল্যান্ডসের কাছে পরাজিত হলেও সার্বিয়ার বিপক্ষে জয়লাভ করতে সমর্থ হয়। এছাড়া ২০১০ সালের ফিফা বিশ্বকাপেও দলটি মূল পর্বে খেলার যোগ্যতা অর্জন করেছে।
জন ক্রেইগ ভেন্টার
জন ক্রেইগ ভেন্টার (জন্ম: অক্টোবর ৬, ১৯৪৬) যুক্তরাষ্ট্রের একজন জীববিজ্ঞানী। তার উল্লেখযোগ্য কাজগুলোর মাঝে অন্যতম হল প্রথম মানব জিনের সিকুয়েন্স (Human Genome Sequencing) করা, প্রথম সম্পূর্ণ গবেষণাগারে সংশ্লেষিত ডিএনএর মাধ্যমে কোষের বংশবৃদ্ধি করানো। দ্বিতীয় আবিস্কারটিকে গবেষণাগারে জীবন সৃষ্টি করা হিসেবেও উল্লেখ করা হচ্ছে। বিজ্ঞানী ভেন্টার ইন্সটিটিউট অফ জিনোমিক রিসার্চ, জন ক্রেইগ ভেন্টার ইন্সটিটিউটের প্রতিষ্ঠাতা। ২০০৭ এবং ২০০৮ সালে টাইম ম্যাগাজিনের সবচাইতে প্রভাবশালী ব্যক্তিদের তালিকায় ক্রেইগ ভেন্টারের নাম রাখা হয়।
ক্রেইগ ভেন্টার যুক্তরাষ্ট্রের ইউটার সল্টলেকে জন্মগ্রহণ করেন। 
ভেন্টার মিলস্‌ হাই স্কুলের ছাত্র ছিলেন। তারপর তিনি ক্যালিফোর্নিয়ার কমিউনিটি কলেজ, সানমেটো কলেজে লেখা পড়া করেন। ১৯৭২ সালে তিনি শারীরতত্ত্বতে (Physiology)বিএস ডিগ্রি অর্জন করেন। ক্যালিফোর্নিয়া বিশ্ববিদ্যালয়, সানডিয়াগো হতে তিনি ফার্মাকোলজি (Pharmacology) বিষয়ে পিএচডি ডিগ্রি লাভ করেন।
নিমতলি অগ্নিকাণ্ড
নিমতলি অগ্নিকাণ্ড সংঘটিত হয় বাংলাদেশের রাজধানী ঢাকা শহরে ২০১০ খ্রিস্টাব্দের ৩র জুন তারিখে। পুরান ঢাকার নবাব কাটরার নিমতলি নামীয় মহল্লায় একটি বড়সড় অগ্নিকাণ্ড সংঘটিত হয় যা নিম্নতলি অগ্নিকাণ্ড (কখনও নিমতলি ট্র্যাজেডি) নামে অভিহিত। এই অগ্নিকাণ্ডে নিশ্চিতভাবে ১১৭ জন মানুষ নিহত হন। পরে ৬ই জুন এক শিশু এবং ৭ই জুন এক মহিলা মারা গেলে মৃতের সংখ্যা দাঁড়ায় ১১৯। বাংলাদেশ সরকার এই ভয়াবহ অগ্নিকাণ্ডে নিহতের স্মরণে ৫ জুন, ২০১০ তারিখে রাষ্ট্রীয় শোক ঘোষণা করে।
ভবনসংলগ্ন একটি বৈদ্যুতিক ট্রান্সফর্মার বিস্ফোরিত হলে সেখান থেকে আশেপাশের ভবনগুলোতে আগুন ছড়িয়ে পড়ে। দ্রুত আগুন ছড়িয়ে পড়ার কারণ হিসেবে বাংলাদেশের অগ্নিনির্বাপক সংস্থা ফায়ার সার্ভিস ও সিভিল ডিফেন্সের মত: আশেপাশের দোকানগুলোতে থাকা রাসায়নিক দ্রব্যাদি ও দাহ্য পদার্থের সংস্পর্শে আগুন আরো দ্রুত বিস্তৃত হয়। এছাড়া আক্রান্ত এলাকাটি ঘনবসতিপূর্ণ হওয়ায় অগ্নিনির্বাপক কর্মীদের সে এলাকায় যেতে ও কাজ করতে বাধার সম্মুখীন হতে হয়, যা দ্রুত অগ্নিনির্বাপন বাধাগ্রস্থ করে। এছাড়া পুরান ঢাকা এলাকার সংকীর্ণ রাস্তা দিয়ে তাদের বিভিন্ন যন্ত্রপাতি ও অগ্নিনির্বাপক গাড়ি প্রবেশ করাতেও যথেষ্ট বেগ পেতে হয়।
অগ্নিকাণ্ডে নিমতলি এলাকার বেশ কয়েকটি ভবন ক্ষতিগ্রস্থ হয়, এবং আক্রান্তরা ভবনগুলোতে আটকা পড়েন। ঘটনার দিন রাত ১০:৩০ এর দিকে অগ্নিকাণ্ডের সূত্রপাত ঘটে এবং এটি তিন ঘন্টারও বেশি সময় স্থায়ী হয়। এই অগ্নিকাণ্ডে কমপক্ষে ১১৭ জন মানুষ নিহত হয়, এবং প্রায় শতাধিক মানুষ আহত হন। ৬ই জুন বিকেল পাঁচটায় ঢাকার সিএমএইচ-এ ৫ বছরের শিশু সায়েমের মৃত্যু হলে মৃতের সংখ্যা দাঁড়ায় ১১৮। আক্রান্ত একটি ভবনে বিয়ের অনুষ্ঠান চলছিলো এবং এজন্য সেখানে ছিল অনেক অতিথির সমাগম। ফলশ্রুতিতে ক্ষয়ক্ষতির মাত্রাও বেড়ে যায়। একটি ভবনে আগুন ধরে গেলেও মানুষ বের হতে পারেনি কারণ এর জানালা লোহার গ্রিল দ্বারা ঢাকা ছিলো।
আহতদেরকে ঢাকা মেডিকেল কলেজ ও হাসপাতালে ভর্তি করা হয়। আহতরে মধ্যে অনেকেই ছিলেন অগ্নিদগ্ধ; এছাড়া অনেকে ধোঁয়াজনিত কারণে শ্বাসকষ্টে ভুগছিলেন। হাসপাতালের ডাক্তারদের মতা অনুসারে অগ্নিদগ্ধতার কারণে নয়, বরং বেশিরভাগ মৃত্যুই ঘটেছে ধোঁয়াজনিত শ্বাসরুদ্ধতার কারণে।
৪ জুন, ২০১০ তারিখে আনুষ্ঠানিকভাবে উদ্ধার তৎপরতা শেষ হয়।
বাংলাদেশের প্রধানমন্ত্রী শেখ হাসিনা অগ্নিকাণ্ডের যথাযথ কারণ উদঘাটনের জন্য একটি তদন্ত কমিটি গঠনের নির্দেশ দিয়েছেন। তিনি সেই সাথে ঘটনায় ক্ষতিগ্রস্থ ও নিহতদের পরিবারবর্গের প্রতি তাঁর গভীর সমবেদনা জানিয়েছেন। বাংলাদশে সরকার ৫ জুন, ২০১০ সারাদেশে রাষ্ট্রীয় শোক ঘোষণা করেছেন। এছাড়া বাংলাদেশ ক্রিকেট দল, যাঁরা দুর্ঘটনার দিন ইংল্যান্ড সফরে ছিলেন, তাঁরা সেদিন ক্ষতিগ্রস্থদের স্মরণে শোকসূচক কালো আর্মব্যান্ড পরিধান করে খেলায় অংশ নেন।
মুজিব পরদেশী
মুজিব পরদেশী বাংলাদেশী একজন জনপ্রিয় কণ্ঠশিল্পী। তিনি লোকগীতি ধারার শিল্পী হিসেবেই বিশেষ পরিচিত। তার প্রকৃত নাম মুজিবুর রহমান মোল্লা।
বাংলাদেশের মুন্সীগঞ্জের টঙ্গীবাড়ী থানার বেতকা গ্রামের জন্মগ্রহণ করেন। 'মুজিব পরদেশীর জন্মস্থান নিয়ে অনেক তথ্য আছে কেউ বলে মুন্সিগঞ্জের টঙ্গিবাড়ি কেউ বলে বিক্রমপুর। পিতার নাম ইউসুফ আলী মোল্লা।
শৈশবেই সঙ্গীতে তালিম নিয়েছেন ওস্তাদ গোলাম হায়দার আলী খান, ওস্তাদ ফজলুল হক, ওস্তাদ আমানুল্লাহ'র নিকট। তবলা শিখেছেন ওস্তাদ মনির হোসেন খান ও ওস্তাদ সাজ্জাদ হোসেন খানের কাছে। তিনি দীর্ঘদিন গান করছেন লোকগীতির কিংবদন্তী আবদুল আলীমের সাথে। তিনি গণমানুষের জন্য গান করেছেন।
মুজিব পরদেশী জনপ্রিয় গানগুলোর মধ্যে অন্যতম হলঃ
নিউজিল্যান্ড জাতীয় ফুটবল দল
নিউজিল্যান্ড জাতীয় ফুটবল দল হচ্ছে আন্তর্জাতিক ফুটবলে নিউজিল্যান্ডের প্রতিনিধি। নিউজিল্যান্ড ফুটবল বা সংক্ষেপে এনজেডএফ হচ্ছে এই দলটির নিয়ন্ত্রক সংস্থা। দলটির জার্সি ও শর্টস উভয়ই সাদা হওয়ায় এর ডাক নাম "অল হোয়াইটস"।
নিউজিল্যান্ড দল প্রথম ফিফা বিশ্বকাপে অংশ নেয় ১৯৮২ সালে। পরবর্তীতে ১৪ নভেম্বর, ২০০৯ সালে তারা দ্বিতীয়বারের মতো বিশ্বকাপে অংশগ্রহণের যোগ্যতা লাভ করে। মানসম্পন্ন ঘরোয়া ফুটবল লিগের অভাবে নিউজিল্যান্ডের বেশিরভাগ ফুটবল খেলোয়াড় ইউরোপ, আমেরিকান মেজর সকার লিগ, ও অস্ট্রেলিয়ার এ লিগগুলোতে খেলে থাকে।
এর আগে ওশেনিয়া অঞ্চল থেকে বিশ্বকাপে সুযোগ পেতে অস্ট্রেলিয়ার সালে খেলায় উপনীত হতো। বর্তমানে অস্ট্রেলিয়া এশিয়ান ফুটবল কনফেডারেশনের আওতাভুক্ত হওয়ায় নিউজিল্যান্ড দল ওশেনিয়া অঞ্চলের শীর্ষস্থানধারী দল হিসেবে আত্মপ্রকাশ করেছে। এখন পর্যন্ত দলটি চারবার (১৯৭৩, ১৯৯৮, ২০০২, ও ২০০৮) ওশেনিয়া নেশন্স কাপ জয় করেছে।
মৌলিক কণা
কণা পদার্থবিজ্ঞানে মৌলিক কণা বা প্রাথমিক কণা হল সেসব কণা , যাদের ক্ষুদ্রতর কোন ভিত্তি বা গাঠনিক একক নেই অর্থাৎ এরা অন্য কোনো ক্ষুদ্রতর কণার সন্নিবেশে গঠিত হয়নি । যদি কোন মৌলিক কণার প্রকৃতপক্ষেই কোন ক্ষুদ্রতর একক না থাকে তবে তাকে মহাবিশ্বের গাঠনিক একক হিসাবে বিবেচনা করা হয় , যা থেকে অন্য সব কণা তৈরি হয়েছে । আদর্শ মডেল অনুযায়ী কোয়ার্ক , লেপটন এবং গেজ বোসনকে মৌলিক কণিকা হিসাবে বিবেচনা করা হয় ।
ঐতিহাসিকভাবে , হ্যাড্রন , মেসন এবং বেরিয়ন (যেমন: প্রোটন এবং নিউট্রন এবং এমনকি পুরো পরমাণুই একসময় মৌলিক কণিকা হিসেবে বিবেচিত হয়েছে । মৌলিক কণা তত্ত্বের একটি ভিত্তিসূচক ধারণা হল ২০ শতাব্দীর সূচণাভাগের "কোয়ান্টার" ধারণা , যা তড়িৎচৌম্বক বিকিরণ সংক্রান্ত অধ্যয়নে নতুন যুগের সূচণা করেছে এবং কোয়ান্টাম বলবিদ্যার সূত্রপাত ঘটিয়েছে । গাণিতিক প্রয়োজনে মৌলিক কণাদিকে বিন্দু কণা হিসেবে বিবেচনা করা হয় , যদিও কিছু কণা তত্ত্ব যেমন স্ট্রিং তত্ত্বে এর ভৌত মাত্রার ধারণা দেয়া হয়েছে ।
সব মৌলকণাই হয় বোসন নয়তো ফার্মিওন (যা তাদের ঘূর্ণনের ওপর নির্ভর করে) । ঘূর্ণন পরিসংখ্যান তত্ত্ব লব্ধি কোয়ান্টাম পরিসংখ্যান চিহ্নিত করে যা ফার্মিওন ও বোসনের মধ্যে পার্থক্য গ'ড়ে দেয় । এ পদ্ধতি অনুযায়ী পদার্থের সাথে জড়িত কণাসমূহ হল ফার্মিয়ন , যার ঘূর্ণন-সংখ্যা (স্পিন) অর্ধ পূর্ণসংখ্যা ; এদের বারোটি ফ্লেভারে ভাগ করা হয় । মৌলিক বলের সাথে যুক্ত কণাদের বলা হয় বোসন , যার ঘূর্ণন পূর্ণসাংখ্যিক ।কণা পদার্থবিজ্ঞানের আদর্শ মডেল ১২ ধরণের ফ্লেভারের প্রাথমিক ফার্মিওন এবং তাদের সংশ্লিষ্ট প্রতিপদার্থ, পাশাপাশি বোসন কণা - যারা বলের মধ্যস্ততাকারী এবং হিগস বোসন কণা নিয়ে গঠিত। তবে আদর্শ মডেলের তত্ত্বকে কোন মৌলিক তত্ত্ব হিসাবে না দেখে কেবল একটি ধারণা হিসেবেই বিবেচনা করা হয়, কারণ এটি আইনস্টাইনের সাধারণ আপেক্ষিক তত্ত্বের সাথে সঙ্গতিপূর্ণ কিনা তা জানা যায়নি।
হায়রাটিক লিপি
হায়রাটিক লিপি (ইংরেজি: Hieratic)হলো প্রাচীন মিশরের প্রচলিত লিপি হায়ারোগ্লিফিকের বিবর্তিত রূপ। "হায়রাটিক" নামটি গ্রিকদের দেয়া, যার অর্থ 'পৌরহিতিক' বা 'পুরোহিত সম্পর্কিত'। এই লিপিটি হায়ারোগ্লিফিক লিপির সরল সংকলন। হায়রাটিক লিপি উদ্ভবের সঙ্গে মিশরীয় সাহিত্যেরও সফল সূত্রপাত ঘটে।
খ্রিষ্টপূর্ব ২৭০০ অব্দের দিকে প্রাচীন রাজত্বকালের গোড়ার দিকে হায়রাটিক লিপির উদ্ভব। জানা যায়, প্রারম্ভিক রাজবংশীয় যুগের শেষদিকে মিশরীয়রা প্যাপিরাস প্রক্রিয়াকরণের মাধ্যমে তা লিখনপত্র হিসেবে ব্যবহারোপযোগী করে তোলে। আর এই প্যাপিরাসে লেখার সুবিধা থেকেই উদ্ভব হয় হায়রাটিক লিপি।
ডেমোটিক লিপি (মিশরীয়)
ডেমোটিক লিপি বা দেমোতিক লিপি (গ্রিক ভাষা থেকে δημοτικός dēmotikós, "জনপ্রিয়") হলো প্রাচীন মিশরের প্রচলিত লিপি হায়ারোগ্লিফিকের বিবর্তনের সর্বশেষ রূপ। "ডেমোটিক" নামটি গ্রিকদের দেয়া, যা গ্রিক "ডেমোস" শব্দ থেকে উদ্ভূত; ডেমোটিক অর্থ 'জনগণের প্রিয়' বা 'জনপ্রিয়'। এই লিপিটি হায়ারোগ্লিফিক লিপির সবচেয়ে সরল সংকলন। ডেমোটিক লিপি উদ্ভবের মাধ্যমে মিশরীয় সাধারণ মানুষও দৈনন্দিন কাজে, চিঠিপত্র লেখালেখিতে এর ব্যবহার করতে শুরু করে।
ডেমোটিক লিপি দেখতে হাতের লেখার মতো টানা টানা। ডেমোটিক লিপি খানিকটা শব্দলিপি, বাকিটা অক্ষরলিপি।
খ্রিষ্টপূর্ব ৭০০ অব্দের দিকে প্রাচীন মিশরে ডেমোটিক লিপির উদ্ভব। হায়ারোগ্লিফিক, এমনকি হায়রাটিক লিপির চেয়েও দ্রুত লেখা যেতো এই লিপি দিয়ে।
মিউয়ন
মিউয়ন (যা এর প্রতিনিধিত্বকারী গ্রিক বর্ণ মিউ (μ) থেকে এসেছে) হল এক ধরণের মৌলিক কণিকা, যা ইলেকট্রনের সাথে নানাভাবে সাদৃশ্যপূর্ণ, যার তড়িত আধান ঋণাত্মক এবং স্পিন । ইলেকট্রন, টাউওন এবং তিন ধরণের নিউট্রিনোর সাথে একত্রে একে লেপটন শ্রেণীর অন্তর্ভুক্ত করা হয়েছে। এটি একটি অস্থিতিশীল উপপারমাণবিক কণিকা, যার গড় আয়ু দ্বিতীয় সর্বোচ্চ ()। অন্যান্য মৌলিক কণিকার মতো মিউয়নেরো প্রতিপদার্থ বিদ্যমান যার আধান বিপরীত কিন্তু ভর ও স্পিন সমান: প্রতি-মিউয়ন (যাকে "ধনাত্মক মিউয়ন"ও বলা হয়)। মিউয়নকে দ্বারা চিহ্নিত করা হয় এবং প্রতি-মিউয়নকে দ্বারা। মিউয়নকে অতীতে মিউ মেসন বলা হত, যদিও আধুনিক কণা পদার্থবিজ্ঞানীরা মিউয়নকে মেসনের শ্রেণীভুক্ত করেন না।
মিউয়নের ভর হল , যা ইলেকট্রনের ভরের প্রায় ২০০ গুণ। যেহেতু মিউয়নের মিথস্ক্রিয়া ইলেকট্রনের প্রায় অনুরূপ, মিউয়নকে মোটা দাগে অধিকতর ভরবিশিষ্ট ইলেকট্রন হিসেবে বিবেচনা করা যেতে পারে। ভর বেশি হবার কারণে মিউয়ন তড়িতচুম্বক ক্ষেত্রের অধীনে ইলেকট্রনের মতো দ্রুততার সাথে ত্বরিত হয় না, এবং তত বেশি ব্রেমস্টালুগ বিকিরণও নিঃসরণ করে না। একই কারণে নির্দিষ্ট পরিমাণ শক্তিসম্পন্ন মিউয়ন ইলেকট্রনের চেয়ে অনেক বেশি ভেদনযোগ্যতা রাখে - বেগ অর্জনের সময় এদের শ্লথতার কারণ হল সে সময়কার শক্তি ক্ষয়।
বায়ুমন্ডলে ক্রিয়াশীল মহাজাগতিক রশ্মির মাধ্যমে উৎপন্ন মিউয়ন পৃথিবী পৃষ্ঠ ভেদ করে বহু গভীরে যাবার ক্ষমতা রাখে।
ইউটু
ইউটু ডাবলিন, আয়ারল্যান্ডের একটি রক ব্যান্ড। ইউটুর সদস্যরা হলেন বোনো (ভোকালএবং গিটার্‌ দ্য এজ (গিটার, কি-বোর্ড এবং ভোকাল), এডাম ক্লেটন (বেজ গিটার) এবং ল্যারি মুলেন জুনিয়র (ড্রামস এবং পারকাশন)
ব্যান্ডটি ১৯৭৬ সালে মাউন্ট টেম্পল সেকন্ডারি স্কুলে গঠিত হয় এবং সদস্যেরা সবাই সে সময়ে ছিলেন নিতান্তই সঙ্গীতে আগ্রহী কয়েকজন কিশোর। চার বছরের মধ্যে তারা আইল্যান্ড রেকর্ডসের সাথে চুক্তিবদ্ধ হন এবং তাদের প্রথম অ্যালবাম "বয়" মুক্তি পায়। ১৯৮০র দশকের মাঝামাঝি সময়ের মধ্যেই তারা আন্তর্জাতিক পরিচিতি লাভ করেন। তবে তারা রেকর্ড বিক্রির চেয়ে লাইভ পার্ফর্মেন্সের কারণেই অধিকতর জনপ্রিয় ছিলেন। এ অবস্থার পরিবর্তন ঘটে ১৯৮৭ সালে, যখন তাদের অ্যালবাম "দ্য জশুয়া ট্রি" মুক্তি পায়, যা "রোলিং স্টোন" পত্রিকার মতানুযায়ী ব্যান্ডটিকে "হিরো থেকে সুপারস্টারে" পরিণত করে।
তাদের ১৯৯১ সালের অ্যালবাম "আখটুং বেইবি" এবং পাশাপাশি জু টিভি ট্যুর ছিল ব্যান্ডটির জন্যে সঙ্গীত ও ভাবধারার পুনরাবিষ্কারের। ব্যান্ডিটির সদস্যদের নিজেদের অনুভূত হওয়া সাঙ্গীতিক নিশ্চলতা এবং ১৯৮০র শেষ দিকের বিরূপ সমালোচনার জবাব দিতে ইউটু তাদের সুর ও পরিবেশনায় ড্যান্স মিউজিক এবং অল্টারনেটিভ রক এর সন্নিবেশ ঘটায়, যার মাধ্যমে তারা তাদের পূর্ববর্তী শ্লেষ ও আত্মবিষাদপূর্ণ ভাবভঙ্গিমায় প্রভূত পরিবর্তন সাধন করেন। ১৯৯০ এর দশকে তাদের নিজেদের নিয়ে নানান পরীক্ষা-নিরীক্ষা চলে। ২০০০ সালে থেকে ইউটু অনেকখানি প্রচলিত ধারার সঙ্গীতে মনোনিবেশ করে, যা তাদের পূর্বকার সাঙ্গীতিক অভিজ্ঞতার মিশেলে তৈরি।
ইউটু এখন পর্যন্ত ১২ টি স্টুডিও অ্যালবাম মুক্তি দিয়েছে এবং তারা জনপ্রিয় সঙ্গীতের ধারায় সর্বাধিক বিক্রিত এবং আলোচিত ব্যান্ডদের মধ্যে অন্যতম। তারা এ পর্যন্ত ২২ টি গ্রামি অ্যাওয়ার্ড জয় করেছে, যা অন্য যেকোন ব্যান্ডের তুলনায় অধিক এবং তাদের ১৫ কোটিরও অধিক রেকর্ড বিক্রিত হয়েছে। ২০০৫ সালে ব্যান্ডটি রক অ্যান্ড রোল হল অফ ফেমে স্থান করে নেয়। "রোলিং স্টোন" ম্যাগাজিন ইউটু কে "সর্বকালের সর্বশ্রেষ্ঠ ১০০ শিল্পীর তালিকা"য় ২২ নম্বরে স্থান দেয়। তাদের ক্যারিয়ার জুড়ে বিভিন্ন সময়ে ইউটুর সদস্যরা ব্যান্ড ও ব্যক্তি পর্যায়ে বিভিন্ন মানবিক অধিকার ও মানবসেবামূলক কাজে অংশ নিয়েছেন, যার মধ্যে রয়েছে অ্যামনেস্টি ইন্টারন্যাশনাল, ওয়ান/তথ্য কর্মসূচি, প্রোডাক্ট রেড এবং দ্য এজের মিউজিক রাইজিং কর্মসূচিতে অংশ নিয়েছেন।
কেইনান
কেইনান (; ) (জন্ম: ১ ফেব্রুয়ারি, ১৯৭৮) একজন সোমালি-কানাডীয় কবি, র‌্যাপার, কন্ঠশিল্পী, গীতিকার, ও যন্ত্রবাদক। তাঁর পুরো নাম কেইনান অ্যাবদি ওয়ারসামি।
কেইনানের জন্ম সোমালিয়ার রাজধানী মোগাদিশুতে। তিনি তাঁর শৈশব মোগাদিশুতেই কাটিয়েছেন। ১৯৯১ সালে শুরু হওয়া সোমালি গৃহযুদ্ধের সময়ও তিনি মোগাদিশুতেই ছিলেন। কেইনানের খালা মাগুল সোমালির একজন জনপ্রিয় সঙ্গীতশিল্পী ছিলেন। কেইনানের দাদা হাজি মোহামেদ ছিলেন একজন কবি। তিনি একজন মুসলিম, এবং সোমালি ভাষায় তাঁর নাম কেইনান অর্থ হচ্ছে ‘ভ্রমণকারী’। ছোট বেলা থেকেই হিপ হপ সঙ্গীত শুনে অভ্যস্ত। তাঁর বাবা সেসময় যুক্তরাষ্ট্র থেকে তাঁর জন্য এ ধরনের রেকর্ড পাঠাতেন। কেইনানের বয়স যখন ১৩, তখন তাঁর মা ও বড় ভাই লিবান ও ছোট দুই বোন নাকিমো ও সেগালের সাথে নিউ ইয়র্ক সিটিতে চলে যান, এবং সেখানে থাকা তাঁদের আত্মীয়দের সাথে যোগ দেন। সেখান থেকে পরবর্তীতে তাঁরা কানাডোর টরোন্টোতে চলে যান। সেখানে একটি বড় সোমালি জনগোষ্ঠী বাস করে এবং এখনও তাঁরা সেখানেই বাস করেন।
হায়ারোগ্লিফ
হায়ারোগ্লিফ (গ্রিক: ἱερογλύφος, "হায়ারোগ্লিফোস", "পবিত্র লিপি") অথবা হায়ারোগ্লিফিক্স ( = τὰ ἱερογλυφικά [γράμματα]) বোঝাতে পারে:
২০১০ ফিফা বিশ্বকাপ গ্রুপ এ
২০১০ সালের ফিফা বিশ্বকাপের এ গ্রুপের খেলা অনুষ্ঠিত হবে ১১ জুন থেকে ২২ জুন, ২০১০ পর্যন্ত। এই গ্রুপের চারটি দল হচ্ছে স্বাগতিক দক্ষিণ আফ্রিকা, মেক্সিকো, উরুগুয়ে, এবং ফ্রান্স। ফ্রান্স ও উরুগুয়ে পূর্বেও ২০০২ ফিফা বিশ্বকাপে একই গ্রুপে খেলেছিলো। সেখানে খেলাটি ০-০ গোলে ড্র হয়। এবার দ্বিতীয় বারের মতো স্বাগতিক দেশের সাথে ফ্রান্স, মেক্সিকো, ও উরুগুয়ে একই গ্রুপে প্রতিদ্বন্দীতা করছে। শেষ বার ১৯৬৬ সালের বিশ্বকাপে দলগুলো এভাবে প্রতিদ্বন্দীতা করেছিলো। সেইবার বিশ্বকাপের স্বাগতিক দল ছিলো ইংল্যান্ড। গ্রুপ পর্ব শেষে ইংল্যান্ড ও উরুগুয়ে দ্বিতীয় পর্বে পদার্পণ করেছিলো।
এই গ্রুপের চ্যাম্পিয়ন দ্বিতীয় পর্বে বি গ্রুপের সাথে খেলবে। সেই সাথে এই গ্রুপের রানার-আপ দলটি খেলবে বি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে দেওয়া হলো:
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ বি
২০১০ ফিফা বিশ্বকাপের বি গ্রুপের খেলা হবে ১২ থেকে ২২ জুন, ২০১০ পর্যন্ত। এই গ্রুপে প্রতিদ্বন্দীতাকারী দলগুলো হচ্ছে আর্জেন্টিনা, নাইজেরিয়া, দক্ষিণ কোরিয়া, এবং গ্রিস।
১৯৯৪ সালের বিশ্বকাপে আর্জেন্টিনা, নাইজেরিয়া, ও গ্রিস, বুলগেরিয়ার সাথে একসাথে ডি গ্রুপে ছিলো। সেইবার নাইজেরিয়া, বুলগেরিয়া, ও আর্জেন্টিনা দ্বিতীয় পর্বে খেলার যোগ্যতা অর্জন করেছিলো। দ্বিতীয় পর্বে নাইজেরিয়া ২-১ গোলে ইতালির কাছে ও আর্জেন্টিনা রোমানিয়ার কাছে ৩-২ গোলে হেরে বিশ্বকাপ থেকে বিদায় নেয়। বুলগেরিয়া সর্বোচ্চ সেমিফাইনাল পর্যন্ত যেতে পেরেছিলো।
গ্রুপ বি-এর চ্যাম্পিয়ন দল গ্রুপ এ-এর রানার্স-আপ দলের সাথে দ্বিতীয় পর্বে খেলবে। সেই সাথে এই গ্রুপের রানার্স-আপ দল খেলবে এ গ্রুপের গ্রুপ চ্যাম্পিয়নের সাথে। নিচে এই গ্রুপের পরিসংখ্যান টেবিল উল্লেখ করা হলো:
এই গ্রুপে মোট ছয়টি খেলা অনুষ্ঠিত হয়েছে। সেগুলা হলো:
দরকারবাদ
দরকারবাদ gcjtdএকটি দার্শনিক মতবাদ যার মূল বক্তব্য হলো কেবল মানব জীবনের জন্য প্রাসঙ্গিক ও উপযোগী lfMAbdj mkhflভাবই সত্য বলে গ্রহণযোগ্য। এর ইংরেজি প্রতিশব্দ Pragmatism. শব্দটি চার্লস পার্স (Charles Piers) সর্বপ্রথম ১৮৭৮ খ্রিস্টাব্দে তাঁর ‘How to make our ideas clear’ প্রবন্ধে ব্যবহার করেছেন। এ-মতবাদ অনুসারে, একটি ভাব তখনই সত্য বলে পরিগণিত হবে যখন ব্যবহারিক জীবনে তা কার্যকর ও দরকারি বলে পরিগণিত হবে। দরকারি না হলে সে-ভাব অর্থহীন। ভাবের সত্যাসত্য নির্ভর করে তার দরকারিতা বা উপযুক্ততার উপর। এ-দর্শন হলো মানবজীবনের বাস্তব দিকের দর্শন। এ-দর্শনকে মানবতাবাদী দর্শনও বলা হয়।
দরকারবাদে যাদের অবদান বেশি তারা হলেন সি. পার্স, জন ডিউঈ এবং সিলার।
পার্সের মতে, ধারণার কোনো স্বতঃপ্রামাণ্যতা নেই। সত্যতা হলো ধারণার কোনো আগন্তক গুণ বিশেষ। ধারণার সত্যতা পরীার সাফল্যেও মাধ্যমে সৃষ্ট গুণ বিশেষ। কোনো ধারণার সত্যতা পরীা করতে গিয়ে যদি দেখা যায় যে, সে ধারণার আমাদের জীবনের কাজের সহায়ক তবে তখন আমরা ধারণাটিকে সত্য বলে গ্রহণ করতে পারি। এ-হিসেবে ধারণার ব্যবহারিক উপযোগিতা অথবা দরকার অথবা মূল্যই হচ্ছে এর সত্যতা।
খাল
খাল মানুষের তৈরি পানির গতিপথ। খাল সাধারণত দুই রকমের হয়,
এছাড়াও বিভিন্ন শহরের মধ্যে দিয়ে অতিবাহিত শহুরে খাল বলে একধরনের খাল আছে। যেমন ভেনিস, আমস্টারডাম অথবা ব্যাংকক।
স্পীশীজ প্লান্টারাম
স্পীশীজ প্লান্টারাম (লাতিন: "Species plantarum", ইংরেজি: "The Species of Plants") বইটি সর্বপ্রথম ১৭৫৩ সালে প্রকাশিত করা হয়। বইটি সুইডিশের প্রকৃতিবিজ্ঞানী কার্ল লিনিয়াস দুই খন্ডে লিখেছন। তার এই বইতে বর্ণিত সকল উদ্ভিদ প্রজাতির জন্যে দ্বিপদ নাম প্রদান করেন।
বেহেমথ
বেহেমথ একটি পোলিশ ব্ল্যাকেন্ড ডেথ মেটাল ব্যান্ড, যা ১৯৯১ সালে গঠিত হয়। তারা পোলিশ আন্ডারগ্রাউন্ড মিউজিকে এক্সট্রিম মেটাল গানের বিস্তার ঘটাতে গুরুত্বপূর্ণ ভূমিকা পালন করে।১৯৯০ সালের আগ পর্যন্ত বেহেমথ ঐতিহ্যবাহী ব্ল্যাক মেটাল গান পরিবেশন করত অখ্রিস্টান ধাঁচের গানের কথায়। কিন্তু শীঘ্রই তাদের গায়ক নেগ্রাল গানে রহস্যময়তার পটভূমি নিয়ে আসে। ১৯৯৯ সালে তারা সাটানিকা অ্যালবাম প্রকাশের মাধ্যমে ব্ল্যাকেন্ড ডেথ মেটাল গানের জগতে প্রবেশ করে।অনেক সমালোচক যদিও বেহেমথকে ডেথ মেটাল, ব্ল্যাক মেটাল বা থ্রাশ মেটাল জাতের ব্যান্ড হিসেবে চিহ্নিত করতে চান, কিন্তু তাদের গায়ক নেগ্রাল এভাবে চিহ্নিত হওয়া পছন্দ করেন না।
এভাবে ব্ল্যাকেন্ড ডেথ মেটাল ব্যান্ড হিসেবে চিহ্নিত হওয়াটা বেহেমথের জন্য দু’টি ইউরোপীয়ান সফর নিশ্চিত করে ডিসাইড এবং স্যাটারিকন ব্যান্ডের সাথে। বেহেমথ তাদের বিভিন্ন অ্যালবামে স্বতন্ত্রতার ছাপ রেখেছে। বিভিন্ন স্তরের কণ্ঠ এবং নিজস্ব ধরণের ড্রাম বাদন তাদের স্বকীয়তা প্রকাশ করে।
বেহেমথ ব্যান্ডটিকে নিজ দেশ পোল্যান্ডে নিষিদ্ধ করা হয় স্যাটানিজম ও মানুষকে খুন করার অনুপ্রেরণা যোগানোর অপরাধে। বর্তমানে অবশ্য পোল্যান্ডে ব্যান্ডটি আর নিষিদ্ধ নয়। তবে ব্যান্ডটি বির্তকের জন্ম দেয় সেপ্টেম্বর ২০০৭ সালে একটি কনসার্টে বাইবেল অবমাননা করে।
বেহেমথ বিভিন্ন ধরণের অখ্রিস্ট্রীয় প্রতীক ধারণ করে, যাতে মধ্য এশিয়ার প্রভাব সুস্পষ্ট।তাদের দ্যা অপস্টসি অ্যালবামের প্রচ্ছদে হিন্দু দেবী কালীকে দেখা যায়। এই অ্যালবামের প্রচ্ছদে আরও দেখা যায় সুমেরীয় দানবপাজুজুকে। বেহেমথ স্বল্প সময়ের জন্য অখ্রিস্ট্রীয় দেবতা বাফোমেটের নাম ধারণ করেছিল।
শয়তানবাদ
শয়তানবাদ সাধারণভাবে হিব্রু বাইবেল (ও কোরআন) অনুসারে যে মানুষের বিশ্বাসের ওপর আঘাত করে সেই শয়তানের উপাসনা, ভক্তি বা প্রশংসাকে বোঝানো হয়ে থাকে। নূতন নিয়মে আরো বিস্তারিত ধারণা পাওয়া যায়, যেখানে যিশুর প্রলুদ্ধ হওয়ার ঘটনাকে বুঝানো হয়েছে। আব্রাহামিক ধর্মে শয়তানকে তুলনা করা হয়েছে বিপথগামী দেবদূত বা দানব হিসেবে যে মানুষকে খারাপ কাজ বা পাপ করতে অনুপ্রেরণা যোগায়। খ্রিষ্টান ধর্ম অনুযায়ী শয়তানকে খ্রিস্টান ধর্মের প্রধান শত্রু হিসেবে গণ্য করা হয়েছে। ইউরোপে রেঁনেসা হওয়ার পরে শয়তানকে আসলে রূপক অর্থে দেখা হয়েছে যা বোঝাচ্ছে বিশ্বাসের অভাবকে, বিচ্ছিন্নতাবাদ, ইচ্ছার স্বাধীনতা, জ্ঞান এবং আলোকিত হওয়াকে। সাহিত্যে আমরা শয়তানকে দেখি মিল্টনের "প্যারাডাইজ লস্ট"-এ।
১৯৬০ সালের আগে শয়তান-উপাসকদলগুলোকে গুপ্ত ও অবৈধ মনে করা হত। ডাকিনীবিদ্যা বিরোধী আইন যেমন "ব্রিটিশ ডাকিনীবিদ্যা আইন ১৭৩৫" (যা ১৯৫১ সালের আগ পর্যন্ত বিদ্যমান ছিল) জনগণের ডাকিনীবিদ্যা ও শয়তানবাদ বিরোধী আবেগকে প্রকাশ করে। আধুনিক শয়তানবাদ প্রথম সবার নজরে আসে ১৯৬৬ সালে চার্চ অব স্যাটান বা "শয়তানের গির্জা" প্রতিষ্ঠার মাধ্যমে। আধুনিক শয়তানবাদি দলগুলো নানা ভাগে বিভক্ত হলেও প্রধান দু'টি ধারা হচ্ছে আস্তিক ও নাস্তিক। আস্তিক শয়তানবাদি দলগুলো শয়তানকে একজন পৌত্তলিক দেবতা হিসেবে উপাসনা করে। অন্যদিকে নাস্তিক শয়তানবাদিরা নিজেদের নাস্তিক মনে করে এবং শয়তানকে মনে করে মানুষের খারাপ বৈশিষ্ট্যের একটি প্রতীকরপ হিসাবে।
আস্তিক শয়তানবাদে ("থেইস্টিক স্যাটানিজম", যা প্রাচীনপন্থী শয়তানবাদ বা আধ্যাত্বিক শয়তানবাদ বলেও পরিচিত) শয়তানকে দেবতা হিসেবে উপাসনা করা হয়। থেইস্টিক স্যাটানিজমকে নানা দৃষ্টিকোণ থেকে দেখা যায়, যাতে আছে কালো যাদুর উপর বিশ্বাস স্থাপন, যা শয়তানের পূজার মাধ্যমে অর্জিত হতে পারে। আস্তিক স্যাটানিজমে শিথিলায়নের রীতি এবং আত্নার উন্নয়ন ও অন্তর্ভুক্ত। আস্তিক শয়তানবাদ প্রাচীন আধ্যাত্বিকতা সম্পর্কিত সূত্রগুলো থেকেও অনুপ্রেরণা লাভ করে (১৯৬০ সালের স্যাটানিক বাইবেলের পূর্বের সূত্রসমূহ), যেমন ফরাসী ঐতিহাসিক জুল মিশলের ১৮৬২ সালের বই "স্যাটানিজম অ্যান্ড উইচক্রাফট"।
আরেকটি দলকে আস্তিক স্যাটানিজমের ভাগে ফেলা যায়। এদের বলা হয় "রিভার্স ক্রিশ্চিয়ান" বা "বিপরীত খ্রিষ্টবাদি" যা অন্যান্য আস্তিক শয়তানবাদি দলগুলো একটি খারাপ শব্দ হিসাবে ধরে । খ্রিষ্টানরা অভিযোগ করে যে রিভার্স ক্রিশ্চিয়ানরা ব্ল্যাক মাসের চর্চা করে থাকে ।
নাস্তিক শয়তানবাদ ("অ্যাথেইস্টিক স্যাটানিজম", যা দার্শনিক শয়তানবাদ বা আধুনিকপন্থী শয়তানবাদ বলেও পরিচিত) একটি ধর্ম যা লাভেয়ান স্যাটানিজম () নামে বেশি পরিচিত। ১৯৬৬ সালে অ্যান্টন লাভেই এই ধর্ম প্রচার শুরু করে। এর মূল তত্ত্বগুলো আত্মকেন্দ্রিকতা, স্বভোগ ও "চোখের পরিবর্তে চোখ" () নৈতিকতার ওপর প্রতিষ্ঠিত। লাভীয় শয়তানবাদি দলগুলো নাস্তিকতা ও অজ্ঞেয়বাদে বিশ্বাসী এবং তারা শয়তানকে মানুষের সহজাত সুপ্ত প্রবৃত্তির প্রতীক মনে করে। এরা সংখ্যালঘু একটি মতবাদের লোক যারা কোন ধরণের ধর্মবিশ্বাসের সাথে জড়িত নয় এবং যার অনুসারীরা নিজ ইচ্ছাপূরণে সচেষ্ট, বন্ধুদের প্রতি সদয় ও শত্রুদের অনিষ্টে বিশ্বাসী হয়ে থাকে। তাদের বিশ্বাসগুলো স্যাটানিক বাইবেলে লিপিবদ্ধ যা চার্চ অব স্যাটান দেখাশোনা করে।
অতিবেগুনী
অতীবেগুনী রশ্মি এক ধরনের তড়িৎ-চুম্বকীয় বিকিরণ যার তরঙ্গদৈর্ঘ্য দৃশ্যমান আলোর চেয়ে ছোট এবং রঞ্জন রশ্মির চেয়ে বড়। এই রশ্মির তরঙ্গদৈর্ঘ্য ১০০ ন্যানোমিটার থেকে ৪০০ ন্যানোমিটার এবং শক্তি ৩ ইলেকট্রন-ভোল্ট থেকে ১২৪ ইলেকট্রন-ভোল্ট।
তরঙ্গদৈর্ঘ্য অনুসারে
২০১০ ফিফা বিশ্বকাপ গ্রুপ সি
২০১০ ফিফা বিশ্বকাপের ডি গ্রুপের খেলা অনুষ্ঠিত হবে ১২ জুন থেকে ২৩ জুন, ২০১০ পর্যন্ত। এই গ্রুপে প্রতিদ্বন্দীতাকারী দলগুলোর মধ্যে আছে ইংল্যান্ড, মার্কিন যুক্তরাষ্ট্র, আলজেরিয়া, এবং স্লোভেনিয়া। পূর্বে ১৯৫০ সালের বিশ্বকাপে শুধুমাত্র ইংল্যান্ড ও মার্কিন যুক্তরাষ্ট্র বিশ্বকাপে একসাথে প্রতিদ্বন্দীতা করেছিলো। সেই খেলায় মার্কিন যুক্তরাষ্ট্র, ইংল্যান্ডকে ১–০ গোলে পরাজিত করেছিলো।
এই গ্রুপের চ্যাম্পিয়ন দল দ্বিতীয় পর্বে ডি গ্রুপের রানার-আপ দলের সাথে খেলবে। আর ডি গ্রুপের চ্যাম্পিয়ন খেলবে এই গ্রুপের রানার-আপ দলের সাথে। এই গ্রুপের পরিসংখ্যান টেবিল নিচে দেওয়া হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ ডি
২০১০ ফিফা বিশ্বকাপের ডি গ্রুপের খেলা অনুষ্ঠিত হবে ১৩ জুন থেকে ২৩ জুন, ২০১০ পর্যন্ত। এই গ্রুপের প্রতিদ্বন্দ্বীতাকারী দলগুলো হচ্ছে জার্মানি, অস্ট্রেলিয়া, সার্বিয়া, এবং ঘানা। এই বিশ্বকাপে জি গ্রুপের সাথে এটিও গ্রুপ অফ ডেথ হিসেবে বিবেচিত হয়েছে।
১৯৭৪ সালের বিশ্বকাপে জার্মানি, অস্ট্রেলিয়ার সাথে একই গ্রুপে খেলেছিলো। সেখানে তারা অস্ট্রেলিয়াকে ৩-০ গোলে পরাজিত করে।
এই গ্রুপের চ্যাম্পিয়ন দল দ্বিতীয় পর্বে সি গ্রুপের রানার্স-আপ দলের সাথে প্রতিদ্বন্দ্বীতা করবে। অপর দিকে এই গ্রুপের রানার্স-আপ দল খেলবে সি গ্রুপের চ্যাম্পিয়ন দলের সাথে। নিচে এই গ্রুপের পরিসংখ্যান টেবিল দেওয়া হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ ই
২০১০ ফিফা বিশ্বকাপের ই গ্রুপের খেলা অনুষ্ঠিত হবে ১৪ থেকে ২৪ জুন, ২০১০ পর্যন্ত। এই গ্রুপের প্রতিদ্বন্দীকারী দলগুলো হচ্ছে নেদারল্যান্ডস, ডেনমার্ক, জাপান, এবং ক্যামেরুন। কোনো দলই পূর্বে বিশ্বকাপে পরস্পরের প্রতিদ্বন্দীতা করেনি।
এই গ্রুপের চ্যাম্পিয়ন দল দ্বিতীয় পর্বে এফ গ্রুপের রানার্স-আপ দলের সাথে প্রতিদ্বন্দীতা করবে। সেই সাথে এই গ্রুপের রানার্স-আপ দল খেলবে এফ গ্রুপের চ্যাম্পিয়ন দলের সাথে। নিচে এই গ্রুপের পরিসংখ্যান টেবিল দেওয়া হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ এফ
২০১০ ফিফা বিশ্বকাপের এফ গ্রুপের খেলাগুলো অনুষ্ঠিত হবে ১৪ থেকে ২৪ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে আগের বিশ্বকাপের শিরোপাধারী ইতালি; এছাড়ও আছে প্যারাগুয়ে, নিউজিল্যান্ড, এবং স্লোভাকিয়া। ১৯৫০-এর বিশ্বকাপে ইতালি, প্যারাগুয়ের সাথে একই গ্রুপে প্রতিদ্বন্দীতা করেছিলো। ঐ খেলায় ইতালি ২-০ গোলে জয়লাভ করলেও, কেউই সেবার দ্বিতীয় পর্বে উত্তীর্ণ হতে পারেনি।
এই গ্রুপের চ্যাম্পিয়ন দল দ্বিতীয় পর্বে ই গ্রুপের রানার্স-আপ দলের মুখোমুখি হবে। অপরদিকে এই গ্রুপের রানার্স-আপ দল মুখোমুখি হবে ই গ্রুপের চ্যাম্পিয়ন দলের সাথে। নিচে এই গ্রুপের পরিসংখ্যান টেবিল উল্লেখ করা হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ জি
২০১০ ফিফা বিশ্বকাপের জি গ্রুপের খেলা অনুষ্ঠিত হবে ১৫ থেকে ২৫ জুন, ২০১০ পর্যন্ত। এই গ্রুপের প্রতিদ্বন্দ্বী দলগুলো হচ্ছে ব্রাজিল, উত্তর কোরিয়া, কোত দিভোয়ার (আইভরি কোস্ট), এবং পর্তুগাল। এই গ্রুপটি ডি গ্রুপের সাথে একইভাবে গ্রুপ অফ ডেথ বিবেচনা করা হচ্ছে।।
১৯৬৬ সালের বিশ্বকাপের সি গ্রুপে ব্রাজিল ও পর্তুগাল একই সাথে প্রতিদ্বন্দ্বীতা করেছিলো। সেবার পর্তুগাল ব্রাজিলকে ৩-১ গোলে পরাজিত করেছিলো। এছাড়া দ্বিতীয় পর্বে জি গ্রুপ থেকে আসা উত্তর কোরিয়াকে তারা পরাজিত করে। প্রথমার্ধে ০-৩ গোলে পিছিয়ে থেকেও দ্বিতীয়ার্ধে ৫-৩ গোলে তারা ম্যাচ জিতে নেয়।
এই গ্রুপের চ্যাম্পিয়ন দল দ্বিতীয় পর্বে এইচ গ্রুপের রানার্স-আপ দলের সাথে প্রতিদ্বন্দ্বীতা করবে। অপরদিকে রানার্স-আপ দল মুখোমুখি হবে এইচ গ্রুপের চ্যাম্পিয়ন দলের। এই গ্রুপের পরিসংখ্যান টেবিল নিচে উল্লেখ করা হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
২০১০ ফিফা বিশ্বকাপ গ্রুপ এইচ
২০১০ ফিফা বিশ্বকাপের এইচ গ্রুপের খেলা অনুষ্ঠিত হবে ১৬ থেকে ২৫ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে বর্তমান উয়েফা ইউরো বিজয়ী স্পেন, সুইজারল্যান্ড, হন্ডুরাস, এবং চিলি।
স্পেন ও চিলি ১৯৫০ সালের বিশ্বকাপে একই গ্রুপে প্রতিদ্বন্দীতা করেছিলো। সেবার ঐ গ্রুপ থেকে একমাত্র স্পেন পরবর্তী পর্বে যাবার যোগ্যতা অর্জন করে। এছাড়া ১৯৬২ সালে চিলি ও সুইজারল্যান্ড একই গ্রুপে খেলেছিলো। ঐ বার বিশ্বকাপের স্বাগতিক দেশ ছিলো চিলি, এবং তারা বিশ্বকাপে কোয়ার্টার ফাইনাল পর্যন্ত যেতে সমর্থ হয়। ১৯৬৬ সালে সুইজারল্যান্ড ও স্পেন একই গ্রুপে খেললেও তাদের কেউই প্রথম রাউন্ডের গণ্ডি পেরোতে পারেনি। হন্ডুরাস ও চিলিও ১৯৮২-এর বিশ্বকাপে একই গ্রুপে প্রতিদ্বন্দীতা করে।
এই গ্রুপের চ্যাম্পিয়ন দল দ্বিতীয় পর্বে জি গ্রুপের রানার্স-আপ দলের মুখোমুখি হবে। অপর দিকে এই গ্রুপের রানার্স-আপ দল প্রতিদ্বন্দীতা করবে জি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে উল্লেখ করা হলো।
এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:
গামা রশ্মি
গামা রশ্মি বা গামা বিকিরণ (প্রতীক γ) একপ্রকার উচ্চ কম্পাঙ্কের খুব ছোট তরঙ্গদৈর্ঘ্য তড়িৎ-চুম্বকীয় বিকিরণ। ইহা বিভিন্ন সাব-এটমিক কণার মিথষ্ক্রিয়া, যেমন ইলেক্ট্রন-পজিট্রন অবলুপ্ত প্রক্রিয়া, পাইয়ন আবক্ষয়,তেজস্ক্রিয় আবক্ষয়, ফিউসান, ফিসান, বিপরীত কম্পটন বিচ্ছুরণ ইত্যাদির মাধ্যমে তৈরি হয়। গামা রশ্মির কম্পাংক সাধারণতঃ ১০ হার্জ এর উপরে, তাই এর শক্তি ১০০ কিলো ইলেকট্রন-ভোল্ট উপরে এবং তরঙ্গদৈর্ঘ্য ১০ পিকোমিটার চেয়ে ছোট, যা প্রায়শঃ অণুর আয়তনের তুলনায় অনেক ছোট। ফরাসি রসায়নবিদ এবং পদার্থবিজ্ঞানী পল ভিলার্ড ১৯০০ সালে রেডিয়াম বিকিরণ নিয়ে পরীক্ষা করার সময় গামা রশ্মি আবিষ্কার করেন। ইতিপূর্বে আর্নেস্ট রাদারফোর্ড আলফা রশ্মি এবং বিটা রশ্মি নামের দুই প্রকার বিকিরণ ১৮৯৯ এবং ১৯০৩ সালে আবিষ্কার কারেন। রাদারফোর্ড ভিলার্ডের এই নতুন আবিষ্কৃত বিকিরণের নাম দেন গামা রশ্মি।
গামা রশ্মির ভেধন অত্যাধিক ক্ষমতা থাকার কারণে ইহা জীবদেহের ভিতরে ব্যপক ক্ষতি সাধন করে (যেমন বিকিরণজনিত অসুস্থতা, ক্যান্সার ইত্যাদি)।
চিকিৎসা বিজ্ঞানে নিয়ন্ত্রিত উপায়ে গামা রশ্মির নানাবিধ ব্যবহার আছে। সিটি স্ক্যান, রেডিও থেরাপি, ক্যান্সার চিকিৎসায় গামা রশ্মি/ রঞ্জন রশ্মি ব্যবহৃত হয়।
পিকোমিটার
পিকোমিটার (ইংরেজি: picometre, প্রতীক pm) মেট্রিক পদ্ধতিতে দৈর্ঘ্যের এক ধরনের একক, যা ১ মিটারের লক্ষ কোটি ভাগের ১ ভাগ (১ pm = ১ / ১,০০০,০০০,০০০,০০০ মিটার)। এই পরিমাপ বর্তমানে SI একক পদ্ধতিতে চালু আছে। এইটি ১×১০ মিটার হিসেবে বৈজ্ঞানিক স্বরলিপিতে লেখা যায়, অথবা পূর্তবিদ্যা স্বরলিপিতে ১ E−12 মিটার— উভয় অর্থ হচ্ছে ১ মিটার / ১,০০০,০০০,০০০,০০০।
বিশ্লেষণী দর্শন
বিশ্লেষণী দর্শন (ইংরেজি: Analytic Philosophy) ভাষাদর্শনের আওতাভুক্ত দার্শনিক আন্দোলন রূপে চিহ্নিত। দর্শনে গতানুগতিক এবং পরখবিহীন ভাষাপ্রয়োগের বিরুদ্ধে গত শতাব্দির মধ্যভাগে এ-আন্দোলনস্বভাবি দর্শনের জন্ম। এ-আন্দোলনের ছোঁয়া বাংলাদেশে তখন পড়েনি। অবশ্য বর্তমানে এর আবেগ-অনুভূতিকে নিয়ে কেউ কেউ দর্শনচর্চায় নিমগ্ন রয়েছেন।
বিশ্লেষণী দর্শন
বিশ্লেষণী দর্শন হলো সেই দর্শন যা ভাষার যৌক্তিক বিশ্লেষণের মাধ্যমে অধিবিদ্যার অর্থহীনতা প্রমাণ করে এবং বিজ্ঞানকে এক সুদৃঢ় ভিত্তির ওপর প্রতিষ্ঠা করতে চায়। আর, বাক্যের বা শব্দের বিশ্লেষণের ওপর নির্ভর করে যারা উক্তির বা বচনের ব্যাখ্যা করেন, তাদের বলা হয় বিশ্লেষণী দার্শনিক। বিশ্লেষণী চিন্তাধারাকে যে সকল দার্শনিকবৃন্দ সমৃদ্ধ করেছেন, তাদের মধ্যে জি. ম্যুর, বি. রাসেল, ভিতগেনস্তাইন, সাধারণ ভাষাদার্শনিকবৃন্দ এবং ভিয়েনা চক্রের যৌক্তিক ইতিবাদী দার্শনিকবৃন্দ অন্যতম। সুতরাং এ সকল দার্শনিকের ভাষাসম্পর্কিত ধ্যান-ধারণা সম্পর্কে অবগত হলেই বিশ্লেষণী দর্শনের প্রকৃতি ও পরিসর জানা যাবে।
অপারেশন খরচাখাতা
অপারেশন খরচাখাতা পাকিস্তানী সেনাবাহিনীর সহযোগিতায় বিহারীদের অংশগ্রহণে ১৯৭১ সালের ১৩ জুন সংঘটিত একটি হত্যাযজ্ঞের অভিযানের নাম। নীলফামারীর সৈয়দপুরে বসবাসকারী হিন্দু ধর্মাবলম্বী মাড়োয়ারিরা এ হত্যাযজ্ঞের অসহায় বলি।
নীলফামারী জেলার সৈয়দপুর শহরে বিপুলসংখ্যক মাড়োয়ারি বসবাস করতেন। ভারতের বিভিন্ন প্রদেশ থেকে আসা হিন্দু সম্প্রদায়ের লোক, যাঁরা ১৯৪৭ সালে দেশবিভাগের বহু আগেই ব্যবসায়িক উদ্দেশ্যে বাণিজ্যিক শহর সৈয়দপুরে এসে এই শহরে থেকে যান।
ভুক্তভোগী ও প্রত্যক্ষদর্শী শ্যামলাল আগরওয়ালা জানান, ১৯৭১ সালের ২৩ মার্চ রাত থেকে সৈয়দপুরে পাকিস্তানি সেনাবাহিনী ও তাদের দোসর সৈয়দপুরের বিহারিরা বাঙালি নিধন শুরু করে। মহল্লায়-মহল্লায় ঢুকে নেতৃস্থানীয় বাঙালিদের নির্বিচারে হত্যা করা হয়। এ অবস্থায় আতঙ্কে দিন কাটাচ্ছিল শহরের মাড়োয়ারিপট্টির বাসিন্দারা। ২৪ মার্চ থেকে সৈয়দপুর শহরের বাঙালি পরিবারগুলো পুরোপুরি অবরুদ্ধ হয়ে পড়ে।
সৈয়দপুরের বিশিষ্টজনদের সঙ্গে স্থানীয় মাড়োয়ারি সম্প্রদায়ের শীর্ষব্যক্তিত্ব তুলসীরাম আগরওয়ালা, যমুনাপ্রসাদ কেডিয়া, রামেশ্বর লাল আগরওয়ালাকে ১২ এপ্রিল রংপুর সেনানিবাসের অদূরে নিসবেতগঞ্জ বধ্যভূমিতে নিয়ে হত্যা করে পাকিস্তানি বাহিনী। মাড়োয়ারিপট্টিতে আতঙ্ক ছড়িয়ে পড়ে। এ সময় বিহারিরা মাড়োয়ারিদের বাসায় বাসায় চালায় লুটতরাজ।
১৯৭১-এর ৫ জুন পাকিস্তানি বাহিনী মাইকে ঘোষণা শুরু করে। ওই ঘোষণায় বলা হয়, যাঁরা হিন্দু মাড়োয়ারি তাঁদের নিরাপদ স্থান ভারতে পৌঁছে দেওয়া হবে। একটি বিশেষ ট্রেনের ব্যবস্থা করা হয়েছে। ওই ট্রেনটি ১৩ জুন সকালে সৈয়দপুর রেলওয়ে স্টেশন থেকে চিলাহাটি সীমান্ত অতিক্রম করে ভারতের জলপাইগুড়িতে পৌঁছাবে। এ ঘোষণায় মাড়োয়ারিপট্টিতে স্বস্তি নেমে আসে। ১৩ জুন রেলওয়ে স্টেশনে ঠিকই আসে বিশেষ ট্রেনটি। সৈয়দপুর রেল-কারখানা থেকে ট্রেন র‌্যাকটি সকাল আটটায় স্টেশনের প্লাটফর্মে এসে দাঁড়ায়। গাদাগাদি করে বসতে থাকেন বৃদ্ধ-যুবক, তরুণ-শিশু ও সকল পর্যায়ের নারীরা। ওই ট্রেন থেকে কমপক্ষে ২০ জন তরুণীকে নামিয়ে নেয় পাকিস্তানি বাহিনী। তাঁদের মিলিটারি জিপে তুলে নিয়ে যাওয়া হয় সৈয়দপুর ক্যান্টনমেন্টে।
১৩ জুন সকাল ১০টায় ট্রেনটি ছাড়ে। প্রত্যক্ষদর্শী তপন কুমার দাস কাল্ঠু ও বিনোদআগরওয়ালার বর্ণনায় জানা যায়, ট্রেন ছাড়ার পর সব জানালা-দরজা বন্ধ করে দেওয়া হচ্ছিলো। ট্রেনট ধীরগতিতে দুই মাইলের মতো পথ অতিক্রম করার পর শহরের গোলাহাটের কাছে এসে থেমে যায়। এরপর কম্পার্টমেন্টের দরজা খুলে ভেতরে রামদা হাতে কয়েকজন বিহারি প্রবেশ করে। একইভাবে প্রতিটি কম্পার্টমেন্টে উঠে পড়ে রামদা হাতে বিহারিরা। বাহিরে ভারি আগ্নেয়াস্ত্র হাতে পাকিস্তানি বাহিনী গোটা এলাকা ঘিরে রাখে, যাতে কেউ পালাতে না পারে। বিহারিরা প্রধানত রামদা দিয়ে কুপিয়েই হত্যাযজ্ঞ করে। ওই হত্যাযজ্ঞের নাম দেওয়া হয় অপারেশন খরচাখাতা।
এভাবে পাকিস্তানি বাহিনীর অপারেশন খরচাখাতায় ৪৩৭ জন নিরীহ হিন্দু মাড়োয়ারিকে নির্মমভাবে হত্যা করা হয়। ওই হত্যাযজ্ঞ থেকে কোনোরকমে সেদিন প্রাণে বেঁচে যান প্রায় ১০ জন যুবক। তাঁরা ট্রেন থেকে নেমে ঊর্ধ্বশ্বাসে দৌড়ে দিনাজপুর হয়ে ভারতে পালিয়ে যান।
১৩ জুন ওই হত্যাযজ্ঞের স্মৃতি ধরে রাখতে গোলাহাটে বধ্যভূমিতে কোনো স্মৃতিস্তম্ভ নির্মিত হয়নি।
উত্তর কোরিয়া জাতীয় ফুটবল দল
উত্তর কোরিয়া জাতীয় ফুটবল দল হচ্ছে আন্তর্জাতিক ফুটবলে উত্তর কোরিয়ার প্রতিনিধি। দলটি ফিফার কাছে পরিচিত হলেও বাইরের বিশ্বে এটি নামেই বেশি পরিচিত।। দলটির নিয়ন্ত্রক সংস্থা উত্তর কোরিয়া ফুটবল অ্যাসোসিয়েশন। দলটি এখন পর্যন্ত দুইবার ফিফা বিশ্বকাপ খেলার যোগ্যতা অর্জন করেছে। প্রথম বার তাঁরা খেলেছিলো ১৯৬৬ সালে, এবং দ্বিতীয়বার ২০১০ ফিফা বিশ্বকাপে। বিশ্বকাপে দলটির সর্বোচ্চ সাফল্য কোয়ার্টার ফাইনাল পর্যন্ত। ১৯৬৬ সালের বিশ্বকাপে দলটি এ যোগ্যতা অর্জন করে। আঞ্চলিক প্রতিযোগিতা এশিয়ান কাপেও দলটি ২ বার (১৯৮০ ও ১৯৯২) অংশগ্রহণ করেছে। এশিয়ান কাপে দলটির সর্বোচ্চ সাফল্য ১৯৮০ সালে চতুর্থ স্থান লাভ। বর্তমান দলটির বেশিরভাগ খেলোয়াড় হচ্ছে কোরীয় ও কোরিয়ায় জন্ম নেওয়া জাপানী বংশোদ্ভূত।
বাউলবাদ
বাউলবাদ গৌড়িয় সহজিয়া বৈষ্ণববাদ, সহজিয়া বৌদ্ধবাদ ও সুফিবাদ-এর সংমিশ্রণে প্রসারিত বাংলার একটি দর্শন। বৈষ্ণব ও সুফিদের মত এ-দর্শনেরও মূল প্রেম। প্রেম দু’ধরণের- ‘ভবের পীরিত’ ও ‘খোদার পীরিত’। ‘ভবের পীরিত’ বলতে বাউলরা নারীর প্রতি নরের বা নরের প্রতি নারীর যৌন আকর্ষণ বোঝাতে চান না, বরং এর দ্বারা যৌন আকর্ষণ বহির্ভূত এক ধরনের অনুভূতি (তাদের ভাষায় ’নিষ্কাম প্রেম’) বুঝে থাকেন। এ-প্রেমকে ঐশ্বরিক প্রেমের সোপান বলা হয়ে থাকে। বাউলরা কোনো সামাজিক বন্ধনে আবদ্ধ হতে চান না; কোনো প্রাতিষ্ঠানিক ধর্মীয় নীতিমালাও এদের নেই। এরা ইহজাগতিক সুখও কামনা করেন না। তাঁদের একমাত্র কামনার বস্তু হলো, তাদের ভাষায় ‘মনের মানুষ’ তথা স্রষ্টার সান্নিধ্য লাভ। বাংলার মাটিতে অনেক বাউল জন্মেছেন। এদের মধ্যে পূর্ববাংলার লালন শাহ (১৭৭২-১৮৯০), পাণ্ডু শাহ (১৮২৮-১৯১০), দুদ্দু শাহ (১৮৪১-১৯১১), হাছন রাজা, গোঁসাই গোপাল (১৩৭৫-১৪১৯), চণ্ডদাস গোঁসাই, রশিদ শাহ, ফটিক শাহ এবং পশ্চিম বাংলার এরঢান শাহ, পদ্মলোচন, রাধা শ্যাম, রেজা পো প্রমুখ বিশেষভাবে অন্যতম।
ফ্রাঞ্চেসকো পেত্রারক
ফ্রাঞ্চেসকো পেত্রারক (আরেজজো, ২০শে জুলাই ১৩০৪ - আরকুয়া, ১৯শে জুলাই ১৩৭৪) একজন লেখক, কবি এবং মনুষ্যত্ব নবজাগরণ ছিলেন। পেত্রারককে প্রায়ই "মানবতন্ত্রের পিতা" বলা হয়। পেত্রারক (জিওভান্নি বোক্কাচ্চো এবং বিশেষভাবে দান্তে আলিগিয়েরি) কাজের উপর ভিত্তি করে ১৬শ শতাব্দীতে, পিয়েত্রো বেম্বো আধুনিক ইতালীয় ভাষা তৈরি করেছেন। পেত্রারকর বিশ্বজনীন পরিচিত লেখা হচ্ছে কানসোনিয়েরে।
হো চি মিন সিটি আন্তর্জাতিক বিমানবন্দর
হো চি মিন সিটিআন্তর্জাতিক বিমানবন্দর (Tan Son Nhat International Airport) ভিয়েতনাম প্রধান আন্তর্জাতিক বিমানবন্দর। এটি হো চি মিন সিটি শহরের অদূরে অবস্থিত।